title: Agnanon ravirata

text: Agnanon ravirata on Italiassa Napolin kaupungissa sijaitseva laukka -ja ravirata, joka on aloittanut toimintansa vuonna 1935. Rata saanut nimensä sen vieressä sijaitsevasta Agnanon tulivuorikraatterista. Agnanon ravirata on Milanon San Siron ja Rooman Tor di Vallen ohella yksi Italian kolmesta suurimmasta raviradasta.


title: Agnanon ravirata

text: Agananon laukka- ja raviradat sijaitsevat sisäkkäin. Ulompana on ruohopintainen 2 436 metriä pitkä laukkarata ja sen sisäpuolella sijaitsee 1 000 metrin pituinen hiekkapintainen ravirata. Katsojia alueelle mahtuu kaikkiaan noin 30 000. Katsomorakennuksissa on muun muassa erilaisia ravintola- ja kahvilapalveluja sekä vuonna 2005 avattu hevosaiheista taidetta esittelevä museo.


title: Agnanon ravirata

text: Agnanon raviradan tärkein vuosittainen suurkilpailu on ollut vuodesta 1947 lähtien järjestetty Gran Premio Lotteria di Agnano. Se kuuluu Euroopan merkittävimpien ravikilpailujen joukkoon ja on yksi lämminveristen EM-sarjan UET Masters Seriesin neljästä ns. Grand Slam -kilpailusta. Italian hevosurheilua koettelevan talouskriisin johdosta Agananon rata on joutunut pahoihin taloudellisiin vaikeuksiin ja kilpailutoiminta on ollut pysähdyksissä joulukuusta 2012 lähtien.


title: Johan Rikama

text: Johan (Johannes/Jussi) Lambert Rikama (vuoteen 1928 Rikman) (19. marraskuuta 1895 Kuhmoinen – 24. heinäkuuta 1954) oli Suomen puolustusvoimien eversti ja rannikkotykistön komentaja.


title: Johan Rikama

text: Rikaman isä oli jämsäläinen mylläri. Rikama kävi Lappeenrannan tykistökoulun 1918 sekä Italiassa Torinon tykistöakatemian (Accademia Militare d’Artiglieria e Genio) 1923–1926 (ye-upseeri 1927). Hän toimi puolustusministeriössä tykistön koeasepäällikkönä 1919–1920 sekä Rannikkotykistörykmentti 1:n aseupseerina 1920–1922 ja teknisen toimiston päällikkönä 1922–1923. Rannikkotykistön esikunnan teknisen toimiston päällikkönä hän oli 1926–1927 ja sittemmin meripuolustuksen esikunnan teknisessä toimistossa 1927–1932. 1920-luvulla hän myös opetti useissa sotilasoppilaitoksissa.


title: Johan Rikama

text: Rannikkotykistörykmentti 2:n komentajaa hän sijaisti vuosina 1934–1935. Merivoimien esikunnan aseosaston päälliköksi hän oli nimitettynä 1933–1937. Patteriston komentajana Rannikkotykistörykmentti 3:ssa hän palveli vuodesta 1937 alkaen. Talvisodassa Rikama toimi rannikkolohkon komentajana. Jatkosodassa hän komensi rannikkoprikaatia sekä myöhemmin toimi Karjalan armeijan linnoitustykistöupseerina.


title: Johan Rikama

text: Ylennykset: vänrikki 1919, luutnantti 1920, kapteeni 1924, majuri 1927, everstiluutnantti 1931, eversti 1942.


title: Johan Rikama

text: Rikama sai eron 4. joulukuuta 1944, mutta majurin eläkkeellä. Hänellä oli alkoholiongelma, ja vaikka hänen työnsä tunnettiin, häntä arvostettiin ja hänestä tuli jopa legenda, hän ei saavuttanut tavoittelemaansa valtaa. Hän nosti rannikkotykistön "romusta", kuten hän itse sanoi, tehokkaaksi aselajiksi.


title: Johan Rikama

text: Rikama avioitui 1929, ja eläkkeelle jäätyään hän asui Pyhtään Kaunissaaressa, josta hänen vaimonsa Laina Rikama oli saanut opettajanpaikan. Hän kuoli ollessaan vieroitushoidossa morfiinista, josta hän oli tullut sodassa haavoituttuaan riippuvaiseksi.


title: Johan Rikama

text: Rikaman elämäkerran "Eversti: isästäni ja isälleni" (Books on Demand, Helsinki 2007) on kirjoittanut hänen poikansa Juha Rikama.


title: Digital Identity Solutions Europe

text: Digital Identity Solutions Europe Oy (eli DISE) on vuonna 2005 perustettu suomalainen IT-alan asiantuntija- ja ohjelmistoyritys.


title: Digital Identity Solutions Europe

text: DISE on erikoistunut sähköisen identiteetinhallinnan haasteiden ratkaisuun. Hyvä hallinnointitapa, oikeuksien ja vastuiden jakautuminen, yrityskulttuuri, erilaiset työroolit ja työskentelykäytännöt ohjaavat sitä, kenellä on oikeus päästä eri järjestelmiin ja niiden eri toimintoihin. Identiteetinhallinnan avulla hallitaan identiteettejä ja oikeuksia käytännössä.


title: Digital Identity Solutions Europe

text: DISE:n palvelut kattavat kaikki tarvittavat tuotteet, konsultoinnin, koulutuksen, pilvipalvelut ja ylläpidon sekä ratkaisujen toimitukset itse tai kumppanin kautta. Yritys voi toimittaa identiteetin- ja pääsynhallinnan ratkaisut myös suoraan pilvipalveluna.


title: Digital Identity Solutions Europe

text: DISE:n asiakkaat ovat pääosin suomalaisia pörssiyhtiöitä ja julkisen sektorin organisaatioita.


title: Agnano

text: Agnano on Italiassa Napolin kaupungin lähistöllä sijaitseva tulivuoren kraatteri. Se on jo antiikin ajoista lähtien ollut tunnettu kuumista lähteistään. Noin 6,5 kilometriä halkaisijaltaan oleva kraatteri on nykyään luonnonsuojelualuetta.


title: Agnano

text: Agnanon kraatteri täyttyi vedellä keskiajalla, mutta syntynyt järvi kuivatettiin vuonna 1870. Sen ympäristössä sijaitsee muun muassa hotelleita, Agnanon ravirata sekä Grotta del canen luolasto.


title: Guaranda

text: Guaranda on Bolívarin maakunnan pääkaupunki Ecuadorissa. Vuonna 2010 siellä oli noin 24 000 asukasta.


title: Guaranda

text: Guaranda sijaitsee Chimbojoen yläjuoksulla Andeihin kuuluvan Guarandan vuorijonon rinteellä. Sieltä on noin 24 km Ecuadorin korkeimpaan vuoreen Chimborazoon. Kaupungissa myydään lähiseutujen maataloustuotteita kuten vehnää ja maissia sekä puutavaraa ja kiniinin raaka-ainetta.


title: Kokemäen juustola

text: Kokemäen Juustola on 1920-luvulla rakennettu juustola- ja asuinrakennus, joka sijaitsee Kokemäellä Tulkkilan keskustassa Tulkkilan museosillan kupeessa. Rakennus on ollut viime vuodet purku-uhan alla, kärsinyt tulipalosta ja tyhjillään olosta, mutta se on kuitenkin saanut uuden elämän laajan saneerauksen myötä. Kokemäen Kudonta ja Värjäys Oy toimii tällä hetkellä Juustolassa. Muun muassa Juustolassa on Käsityöläiset ry:n kudonta-asema, myymälä ja vaihtuvia näyttelyitä ympäri vuoden.


title: Azogues

text: Azogues on Cañarin maakunnan pääkaupunki Ecuadorissa. Vuonna 2010 siellä oli noin 34 000 asukasta.


title: Azogues

text: Kaupunki sijaitsee korkealla Andien laaksossa. Sen talous perustuu elintarvikkeiden kauppaan ja jalostukseen, panamahattujen valmistukseen ja nahkojen käsittelyyn. Lähiseudulla kasvatetaan viljaa ja hedelmiä. Panamericana-valtatie kulkee Azoguesin kautta.


title: Tulcán

text: Tulcán on Carchin maakunnan pääkaupunki Ecuadorissa. Vuonna 2010 siellä oli 53 558 asukasta.


title: Tulcán

text: Kaupunki sijaitsee Andien vuoristossa lähellä Kolumbian rajaa.


title: Gonadokortikoidi

text: Gonadokortikoidit vaikuttavat sukupuolihormonien tavoin. Kordikoidihormoneja (steroidit) eritetään lisämunuaisen kuorikerroksessa.


title: Latacunga

text: Latacunga on Cotopaxin maakunnan pääkaupunki Ecuadorissa. Vuonna 2010 siellä oli noin 64 000 asukasta.


title: Latacunga

text: Kaupunki sijaitsee Andien juurella Patatejoen yläjuoksulla. Sieltä on vain 32 km Cotopaxin tulivuoreen, ja kaupunki on vaurioitunut useissa maanjäristyksissä. Se tuhoutui täysin vuonna 1797 mutta rakennettiin uudelleen. Kaupungissa tuotetaan elintarvikkeita, rakennuskiveä, huonekaluja, keramiikkaa ja ruutia.


title: M300 (juna)

text: M300 on Helsingin metrossa liikennöitävä sähkömoottorijuna. M300-sarjan junat ovat nelivaunuisia, kokonaan läpikäveltäviä ja ilmastointivarusteisia. M300 muistuttaa vuosina 2000–2001 Helsinkiin toimitettua M200-junaa. Yksi M300-juna vastaa pituudeltaan kahta M200 tai M100-sarjan junaa, joten 20 M300-junaa vastaa kapasiteetiltaan neljääkymmentä M100- tai M200-junaa.


title: M300 (juna)

text: M300-junat on mahdollista automatisoida myöhemmin, mutta siihen asti ne on varustettu väliaikaisella ohjaamolla.


title: M300 (juna)

text: Lokakuussa 2012 HKL päätti tilata Länsimetron liikennöintiä varten 20 uutta metrojunaa espanjalaiselta kiskokalustovalmistaja CAF:ltä. Hankintasopimus allekirjoitettiin helmikuussa 2013. Tilaus viivästyi, koska CAF joutui odottamaan automatiikan teknisiä tietoja automatisoinnista vastaavalta Siemensiltä. Hankinnan arvonlisäveroton kokonaishinta oli yli 140 miljoonaa euroa.


title: M300 (juna)

text: Ensimmäinen M300-sarjan yksikkö toimitettiin Helsinkiin maaliskuussa 2015, loput 19 vuosien 2015–2016 aikana.


title: M300 (juna)

text: Heinäkuussa 2016 yksi M300-sarjan junista, 302, oli osallinen onnettomuudessa. Testikäytössä ollut juna törmäsi M100-sarjan junaan lähellä Itäkeskusta, jonka seurauksena 302 suistui osittain raiteilta.


title: Pekka Aarnio (kuvanveistäjä)

text: Pekka Julius Aarnio (25. helmikuuta 1930 Tampere – 26. elokuuta 1960 Riihimäki) oli suomalainen kuvanveistäjä. Hän oli 1950-luvulla Suomen kuvataiteen suurimpia lupauksia, mutta nousussa ollut ura katkesi tapaturmaisesti vain 30-vuotiaana Hänen tuotantoaan on sanottu eloisan realistiseksi ja arvioitu että se oli juuri päättymässä puhtaisiin, jänteviin ja yksinkertaistettuihin muotoihin.


title: Pekka Aarnio (kuvanveistäjä)

text: Pekka Aarnio oli avioton lapsi, joka joutui aluksi lastenkotiin ja sitten isovanhempiensa kasvatettavaksi, koska yksinhuoltajaäidin työssäkäynnin ja lapsenhoidon yhteensovittaminen ei onnistunut. Äidin avioiduttua kaksivuotias Pekka pääsi takaisin kotiin, mutta kotipaikkakunta vaihtui usein isäpuolen vakuutustarkastajan ammatin vuoksi. Sodan päätyttyä perhe muutti Turkuun.


title: Pekka Aarnio (kuvanveistäjä)

text: Aarnion piirtäjäntaipumukset havaittiin jo teini-iässä Turun Lyseossa. Hän suunnitteli arkkitehdin uraa, mutta ei päässyt opiskelemaan, koska menestyminen ylioppilaskirjoituksissa jäi huonoksi sairastelun vuoksi.


title: Pekka Aarnio (kuvanveistäjä)

text: Vuoden 1951 alussa hän ryhtyi opiskelemaan romaanista filologiaa Helsingin yliopistossa mutta viihtyi enemmän yliopiston piirustuslaitoksella. Hän aloitti opinnot myös Taideteollisen korkeakoulun kuvaamataidonopettajalinjalla. Opinnot käsittivät elävän mallin piirtämistä, croquis-tekniikkaa, muovailua, perspektiivioppia, muoto-oppia ja taidehistoriaa. Hänestä kehittyi taitava piirtäjä, mutta hän rupesi suuntautumaan enemmän kuvanveistoon. Koulussa opiskeli samaan aikaan muitakin tulevia kuvanveistäjiä kuten Kain Tapper, Ossi Somma, Mauno Hartman ja Heikki Häiväoja. Koulun taiteellisena johtajana oli Tapio Wirkkala. Aarnio ystävystyi erityisesti Tapperin kanssa.


title: Pekka Aarnio (kuvanveistäjä)

text: Valmistuttuaan kuvaamataidonopettajaksi keväällä 1954 hän työskenteli aluksi opettajana, mutta päätti jatkaa kuvanveiston opiskelua. Hän aloitti 1955 Tapperin kanssa kuvataideakatemiassa opettajanaan muun muassa Lauri Leppänen. Taideakatemia ei kuitenkaan vastannut kummankaan odotuksia, ja Aarnio jätti koulun keväällä 1956. Tapper oli eronnut jo edellisen syyslukukauden loputtua. Ystävykset hakeutuivat Wäinö Aaltosen kisälleiksi, mutta eivät viihtyneet muutamaa viikkoa kauempaa.


title: Pekka Aarnio (kuvanveistäjä)

text: Aarnio ja Tapper jatkoivat työskentelyä yhteisessä pienessä kellariverstaassa Helsingin Ruskeasuolla ja myös asuivat siellä. He käyttivät toisiaan mallina veistoksia harjoitellessaan. Aarnio harjoitteli myös teknisiä taitoja kuten valamista ja patinointia. Materiaalina hänellä oli pääasiassa pronssi, mutta joissakin töissä hän käytti myös kirjasinmetallia.


title: Pekka Aarnio (kuvanveistäjä)

text: Aarnio teki joitakin muotokuvia, lähinnä tuttavapiiristään ja sukulaisistaan. Hän teki myös useita eläinveistoksia. Näitä olivat muun muassa Kukko (1955, kirjasinmetalli) ja Siili (1959, musta graniitti). Niitä oli Suomen kuvanveistäjäliiton näyttelyssä, ja hän sai toisen palkinnon valtion kuvataidekilpailussa 1958. Hän oli saanut parista työstään palkinnon myös nuorten kuvanveistäjien näyttelyssä vuotta aikaisemmin. Nämä palkinnot merkitsivät hänelle läpimurtoa. Hän rupesi myös työstämään kovempia materiaaleja, pääasiassa graniittia. Nokialainen Rautasen kiviveistämö oli tässä vaiheessa tärkeä tukikohta, jossa monet kuvanveistäjät viimeistelivät töitään ja tapasivat toisiaan.


title: Pekka Aarnio (kuvanveistäjä)

text: Hänen töitään valittiin vuoden 1959 São Paulon biennaaliin. Samanaikaisesti hän suunnitteli omaa yksityisnäyttelyään. Kesällä 1960 hän oli Nokialla viimeistelemässä Sukeltaja-nimistä graniittiveistosta, jonka valmistumista ja äitinsä syntymäpäiviä hänellä oli tarkoitus juhlia Helsingissä. Matkalla Helsinkiin hän joutui liikenneonnettomuuteen ja kuoli kahden muun kyydissä olleen ohella. Kuvanveistäjä Ossi Somma oli myös samassa kyydissä ja loukkaantui vakavasti. Suunniteltu näyttely toteutui muistonäyttelynä.


title: Prairialkuun 22. päivän laki

text: Prairialkuun 22. päivän laki oli Ranskan vallankumouksen aikana 10. kesäkuuta 1794 (vallankumouskalenterin mukaan 22. prairial-kuuta vuonna II) säädetty laki, joka aloitti niin sanotun suuren terrorin. Laki epäsi vallankumoustuomioistuimessa syytetyiltä oikeuden julkiseen oikeudenkäyntiin, lainopilliseen apuun ja puolustuksen todistajiin, lakkautti syytettyjen kuulemisen sekä määräsi kuoleman ainoaksi mahdolliseksi rangaistukseksi syyllisiksi todetuille. Lain mukaan kuolemanrangaistuksen perusteeksi riitti pelkkä valamiehistön moraalinen varmuus siitä, että syytetty oli kansakunnan vihollinen. Uusi laki kiihdytti terroria ja sen säätämisen ja Robespierren kukistumisen (27. heinäkuuta) välisinä viikkoina vallankumoustuomioistuin langetti noin 1 400 kuolemantuomiota. Laki kumottiin 1. elokuuta 1794.


title: Fosfataasit

text: Fosfataasit on yhteisnimitys hydrolaaseihin kuuluville entsyymeille, jotka poistavat hydrolysoimalla fosfaattiryhmän erilaisilta molekyyleiltä, kuten proteiineilta tai nukleiinihapoilta. Reaktiota kutsutaan defosforylaatioksi ja siinä kohdemolekyylistä paljastuu vapaa hydroksyyliryhmä. Esimerkiksi alkalinen fosfataasi on yleinen fosfataasientsyymi.


title: Fosfataasit

text: Proteiinifosfataasit ovat entsyymejä, jotka defosforyloivat proteiineja. Niiden vaikutus on siten vastakkainen verrattuna proteiinikinaaseihin, jotka fosforyloivat proteiineja. Esimerkiksi entsyymeinä toimivien proteiinien fosforylaatio ja defosforylaatio voivat vaikuttaa siihen, kuinka tehokkaasti kyseinen entsyymi katalysoi sille ominaisia kemiallisia reaktiota (aktiivisuus). Joskus entsyymin fosforyloitu muoto on aktiivisempi, joskus taas defosforyloitu muoto. Kunkin proteiinin fosforylaatiotila riippuu sitä fosforyloivien kinaasien ja defosforyloivien fosfataasien aktiivisuuksista: fosfataasien ollessa vallalla on kohdeproteiini enimmäkseen defosforyloidussa muodossa. Samassa proteiinissa voi olla useita (de)fosforyloitavia kohtia. Fosfaattiryhmien liittämisellä ja poistamisella voidaan entsyymiaktiivisuuden ohella säädellä mm. proteiinin sijaintia solussa.


title: Fosfataasit

text: Solut sisältävät paljon erilaisia proteiinifosfataaseja, joista osa defosforyloi vain yhtä tai muutamaa kohdeproteiinia toisten defosforyloidessa suurempaa proteiinikirjoa.


title: Fosfataasit

text: Tärkeitä fosfataasiperheitä ovat laaja-alaiset seriini/treoniinifosfataasit ja tyypillisesti kohdeproteiiniensa suhteen huomattavasti valikoivammat tyrosiinifosfataasit.


title: Peruukkinärhi

text: Peruukkinärhi ("Cyanocorax chrysops") on varisten heimoon kuuluva varpuslintu.


title: Peruukkinärhi

text: Peruukkinärheä esiintyy Etelä-Amerikassa. Lajia tavataan Argentiinassa, Boliviassa, Brasiliassa, Paraguayssa ja Uruguayssa. Lajin populaatiota ei ole arvioitu, mutta lajia on kuvattu melko yleiseksi ja se on luokiteltu elinvoimaiseksi.


title: Achté

text: Achté on seuraavien suomalaisten sukunimi:


title: Ruskonärhi

text: Ruskonärhi ("Cyanocorax morio") on varisten heimoon kuuluva varpuslintu. Se luokitellaan joskus omaan "Psilorhinus" -sukuunsa.


title: Ruskonärhi

text: Ruskonärheä tavataan Keski-Amerikassa Yhdysvaltain eteläosista Meksikon itärannikon kautta Panamaan asti. Laji on luokiteltu elinvoimaiseksi.


title: Pekka Laine

text: Pekka Laine voi tarkoittaa ainakin seuraavia henkilöitä:


title: Herman Adlercreutz

text: Carl Herman Thomas Adlercreutz (10. huhtikuuta 1932 Helsinki – 26. lokakuuta 2014 Helsinki) oli suomenruotsalainen lääkäri ja kliinisen kemian professori. Hän tutki urheilulääketiedettä sekä aineenvaihduntaa ja steroidihormoneja.


title: Herman Adlercreutz

text: Adlercreutzin isä oli dosentti Erik Adlercreutz ja veli arkkitehti Eric Adlercreutz. Vuodesta 1989 hän oli Adlercreutzin aatelissuvun päämies. Adlercreutzin puoliso vuodesta 1956 oli lääketieteen lisensiaatti Marie-Louise Eleonore Gräsbeck.


title: Herman Adlercreutz

text: Adlercreutz valmistui ylioppilaaksi Grankulla samskolasta vuonna 1950 ja opiskeltuaan lääketiedettä Helsingin yliopistossa hän valmistui kandidaatiksi vuonna 1952 ja lisensiaatiksi vuonna 1958. Lääketieteen ja kirurgian tohtoriksi hän väitteli vuonna 1963. Vuosina 1958–1961 hän toimi tutkimusassistenttina Tukholman Karoliinisessa instituutissa. Vuodet 1961–1964 hän oli Helsingin yliopistollisen keskussairaalan sisätautien klinikan apulaislääkäri ja vuosina 1964–1965 apulaisopettaja. Hän toimi Meilahden sairaalan laboratorion johtajana vuosina 1965–1967 ja ylilääkärinä 1967–1997. Vuosina 1965–1967 Adlercreutz toimi Helsingin yliopiston kliinisen kemian apulaisprofessorina, vuosina 1967–1969 virkaa toimittavana professorina ja vuosina 1969–1997 professorina. Vuodet 1983–1988 hän oli Suomen Akatemian tutkijaprofessori. Hän toimi myös Finska Läkaresällskapetin puheenjohtajana 1986–1989 ja Folkhälsanin puheenjohtajana 1993–1998.


title: Herman Adlercreutz

text: Adlercreutz kuoli lokakuussa 2014 kaaduttuaan ja saatuaan aivovamman.


title: Pekka Tapani Laine

text: Pekka Tapani Laine (s. 1966) on suomalainen muusikko, säveltäjä ja radiotoimittaja.


title: Pekka Tapani Laine

text: Laine on vaikuttanut yhtyeessä Hypnomen ja tehnyt televisioon ja radioon erilaisia ohjelmia kuten sarjat "Rock-Suomi" (2010), "Iskelmä-Suomi" (2013) ja "Klassinen Suomi" (2016). Ensiksi mainittu palkittiin vuonna 2011 parhaan ajankohtais- ja asiaohjelman Kultaisella Venlalla.


title: Pekka Tapani Laine

text: Vuonna 2014 Laine palkittiin Kullervo Linnan Säätiön myöntämällä Ilpo Hakasalo -palkinnolla populaarimusiikin aseman edistämisestä.


title: Eeva Niemelä

text: Eeva Anna Elina Niemelä (s. 6. marraskuuta 1987) on suomalainen seiväshyppääjä. Hän edustaa Jyväskylän Kenttäurheilijoita ja hänen valmentajanaan toimii Tapani Keränen. Kalevan kisoissa Niemelä on saavuttanut SM-pronssia vuonna 2008. Lisäksi hän on saavuttanut sisäratojen SM-kilpailuissa hopean ja kolme pronssia.


title: Kaisaniemen ala-asteen koulu

text: Kaisaniemen ala-asteen koulu on noin 390 oppilaan peruskoulu, jossa on luokat 1–6. Koulu on Helsingin Kaisaniemen ja Kruununhaan lähikoulu, jonka lisäksi musiikin ja nykytanssin painotusluokille tulee oppilaita ympäri Helsinkiä.


title: Kaisaniemen ala-asteen koulu

text: Kaisaniemen ala-asteen koulun oppilaat ovat kolmannelta kuudennelle luokalle musiikki-, nykytanssi- tai teemalinjalla. Musiikin ja nykytanssin linjat ovat painotettua opetusta, ja niille haetaan soveltuvuuskokeella. Musiikkilinjan soveltuvuuskokeessa mitataan musikaalisuutta. Linjan oppilailla on neljä tuntia viikossa musiikin perusopetusta. Musiikkilinjalle valitut pojat saavat myös oikeuden laulaa Cantores Minores -kuorossa. Nykytanssilinjan oppilailla on kolme tuntia viikossa nykytanssin opetusta. Teemalinjalla on joka luokka-asteella vaihtuva teema: kolmannella luokalla ilmaisu ja vuorovaikutus, neljännellä kulttuuri ja taide, viidennellä liikunta ja ympäristö sekä kuudennella viestintä ja media. Kaisaniemen ala-asteen koulussa opiskellaan yhtä vierasta kieltä pakollisena ja yhtä vapaaehtoisena. Vaihtoehdot ovat englanti, ruotsi, ranska ja saksa.


title: Kaisaniemen ala-asteen koulu

text: Vuonna 2016 Kaisaniemen ala-asteen koulu on remontissa. Väistötiloina toimivat Kaisaniemen puistossa oleva paviljonki ja Kruununhaassa sijaitseva Minerva.


title: Kaisaniemen ala-asteen koulu

text: Koulu on perustettu vuonna 1924. Sen nykyinen rehtori on Merja Kuosmanen.


title: Vain kaksi tuntia

text: Vain kaksi tuntia ("Från sex till åtta") on Roland af Hällströmin käsikirjoittama ja ohjaama suomalainen elokuva vuodelta 1949. Af Hällström teki melodramaattiseen elokuvaan käsikirjoituksen salanimellä Viljo Hela. "Vain kaksi tuntia" voitti Jussi-palkinnon parhaasta kuvauksesta.


title: Vain kaksi tuntia

text: Elokuvan juoni tapahtumat kulkevat ikään kuin reaaliajassa. Niiden kesto on kokonaisuudessaan kaksi tuntia, iltakuudesta kello kahdeksaan. Tapahtumat sijoittuvat erään pikkukaupungin sairaalaan, jossa ylilääkäri Kaarlo Kaarila ja ylihoitajatar sisar Magda ovat uhranneet yksityiselämänsä työlleen. Kaarilan vaimo joutuu auto-onnettomuuteen. Vaimo Irja tuodaan sairaalaan leikattavaksi, ja nukutuksesta tokkuraisena hän hourailee Kaarilan kollegalle, naimisissa olevalle alilääkäri Alecille tarkoitettuja rakkaudentunnustuksia. Samaan aikaan nuori sydänpotilas Tellervo viettää viimeisiä hetkiään sairaalassa sulhasensa kanssa pikkutarkan päivystävän hoitajan tietämättä, ja poliisin jahtaama Laila-niminen nainen etsii vettä vahvempaa. Molempien kohtaloksi koituu lopulta kuolema.


title: Vain kaksi tuntia

text: Kriitikoiden arviot elokuvasta olivat valtaosin myönteisiä. Sitä verrattiin jopa af Hällströmin edelliseen elokuvaan "Pikajuna pohjoiseen" (Olavi Veistäjä, Aamulehti). Tarina luonnehdittiin "mielenkiintoisesti sommitelluksi ja nasevasti ohajatuksi", vaikka puutteitakin löydettiin: "repliikit kajahtelevat ontoilta ja ilmeet ja puhe vääntyvät pateettisiksi". (Juha Nevalainen, Ilta-Sanomat) Toisen arvion mukaan elokuvassa oli liikaa korostettu melodraamaa ja farssia. (Toini Aaltonen, Suomen Sosialidemokraatti) Esko Töyrin kuvaus sai yksimielistä kiitosta, mutta Regina Linnanheimon tavallisuudesta poikkeavasta roolista syntyi erimielisyyttä.


title: Vain kaksi tuntia

text: Televisioesityksen yhteydessä vuonna 2013 todetaan että kuvakulmat pitävät tunnelman kohdallaan, ja leikkaussalijakso on kotimaista film noiria parhaimmillaan. DVD:ltä elokuvan katsonut kriitikko pitää elokuvaa tavanomaisena sairaaladraamana, ja "sellaisenaankin se on katselemisen arvoinen tuotos, vaikkakin helposti unohdettava".


title: Vain kaksi tuntia

text: Filmin naispääosaan sisar Magdaksi ajateltiin Ansa Ikosta, mutta hän oli kiinni elokuvan "Jossain on railo" kuvauksissa. Hänen sijastaan rooliin kiinnitettiin Regina Linnanheimo, joka teki pääosan Fenno-Filmin edellisessä elokuvassa "Hornankoski". 5-vuotiaalle Martti Palolle rooli oli ensimmäinen.


title: Vain kaksi tuntia

text: Elokuvatarkastamo lyhensi 10 sekunnilla leikkaussalikohtausta, jossa injektioneula työnnetään naispotilaan rintojen väliin.


title: Vesikoira

text: Vesikoirat ovat metsästyskoiria, jotka on jalostettu noutamaan saaliit vedestä. Tyypillistä näille koirille on uimisesta pitäminen. Vesikoiriin kuuluu osa kaikkein vanhimmista koiraroduista. Vesikoirien turkki on kihara tai joskus narumainen. Useimmat vesikoirarodut ovat seurallisia sekä helppoja kouluttaa. Vesikoiriin kuuluvat espanjan-, friisin- ja portugalinvesikoira, lagotto romagnolo ja barbet, minkä lisäksi niihin luetaan myös vesispanielit eli irlannin- ja amerikanvesispanieli. Aiemmin Britanniassa tunnettiin myös tweedinvesispanieli.


title: Parkunmäen Apassit

text: Parkunmäen Apassit on hämeenkyröläinen jalkapalloseura, joka on perustettu vuonna 1968. Seura tarjoaa kaikille jalkapallon harrastamisen mahdollisuuden ja onkin junioreille sopiva seura. Apassien miesten edustus pelaa vuonna 2014 Vitosta ja naisten joukkue Naisten Kolmosta. Kotiottelunsa seura pelaa joko Kyröskosken tekonurmella tai Kyröskosken urheilukentällä. Seuralla on myös futsaljoukkue. Miesten futsaljoukkue pelasi kaudella 2013-14 4. divisioonaa ja naisten futsaljoukkue Futsal-liigaa.


title: Esmeraldas

text: Esmeraldas tarkoittaa smaragdia portugalin ja espanjan kielissä. Se on myös paikannimi:


title: Ibarra

text: Ibarra on Imbaburan maakunnan pääkaupunki Ecuadorissa. Vuonna 2010 siellä oli noin 132 000 asukasta.


title: Ibarra

text: Kaupungin perusti vuonna 1606 Cristóbal Torre, joka nimesi sen Quiton maaherran Miguel de Ibarran mukaan. Se vaurioitui pahasti maanjäristuksessä 1868, mutta on silti säilyttänyt siirtomaa-aikaista rakennustyyliään.


title: Surunärhi

text: Surunärhi ("Cyanocorax violaceus") on varisten heimoon kuuluva varpuslintu.


title: Surunärhi

text: Surunärheä tavataan Etelä-Amerikan luoteisosissa. Lajin populaatiota ei ole arvioitu, mutta sitä on kuvailtu melko tavalliseksi ja se on luokiteltu elinvoimaiseksi.


title: Loja

text: Loja on samannimisen maakunnan pääkaupunki Ecuadorissa. Vuonna 2010 siellä oli 170 280 asukasta.


title: Loja

text: Kaupunki sjaitsee pienellä tasangolla Andien vuoriston liepeillä, lähellä Zamora- ja Malacatosjokien yhtymäkohtaa. Espanjalaisvallan aikana se oli merkittävä kiniinin raaka-aineen tuottaja. Sinne rakennettiin vuonna 1897 vesivoimala, joten se oli Ecuadorin ensimmäinen kaupunki, jossa oli sähköt.


title: Tumbesinnärhi

text: Tumbesinnärhi ("Cyanocorax mystacalis") on loistonärhien sukuun kuuluva varpuslintu.


title: Tumbesinnärhi

text: Tumbesinnärheä tavataan Ecuadorissa ja Perussa. Lajin populaatiota ei ole arvioitu, mutta sitä on kuvattu melko tavalliseksi ja se on luokiteltu elinvoimaiseksi.


title: Tungurahua (maakunta)

text: Tungurahua on yksi Ecuadorin 24 maakunnasta. Sen pääkaupunki on Ambato, pinta-ala 3 369 km ja vuonna 2010 väkiluku oli 500 755.


title: Esmeraldas (maakunta)

text: Esmeraldas on yksi Ecuadorin 24 maakunnasta. Sen pääkaupunki on Esmeraldas, pinta-ala 16 219 km ja vuonna 2010 väkiluku oli 520 711.


title: Esmeraldas (maakunta)

text: Esmeraldas sijaitsee Tyynenmeren rannikolla. Se on rehevää trooppista aluetta, joka tunnetaan eläväisestä afroamerikkalaisesta kulttuuristaan. Siellä on myös monia rantalomakohteita ja uhanalaisia mangrovemetsiä.


title: Onni Pohjakallio

text: Onni Aulis Pohjakallio (vuoteen 1906 Petrelius; 6. maaliskuuta 1903 Viipuri – 15. syyskuuta 1965 Helsinki) oli suomalainen kasvipatologi. Hän oli Helsingin yliopiston professori 1945–1965 ja ylimääräinen professori 1945–1948. Hän tutki kasvien poudan-, pakkasen- ja taudinkestävyyttä sekä sitä, miten päivän pituus ja lämpötila vaikuttavat kasvien kehitykseen.


title: Onni Pohjakallio

text: Onni Pohjakallion isä oli lehtori Karl Axel Petrelius, ja hänen veljiään olivat lehtori, kirjailija K. A. Pohjakallio ja näyttelijä Toivo Pohjakallio.


title: Manabí

text:
Manabí on yksi Ecuadorin 24 maakunnasta. Sen pääkaupunki on Portoviejo, pinta-ala 18 894 km² ja vuonna 2010 väkiluku oli 1 345 779.
Manabí sijaitsee Tyynenmeren rannikolla. Siellä on ainutlaatuisia kuivia trooppisia metsiä. Alueen tärkein luonnonsuojelualue on Machalillan kansallispuisto.


title: Santa Elena (maakunta)

text: Santa Elena on yksi Ecuadorin 24 maakunnasta. Sen pääkaupunki on Santa Elena, pinta-ala 3 763 km ja vuonna 2010 väkiluku oli 301 168.


title: Sucumbíos

text: Sucumbíos on yksi Ecuadorin 24 maakunnasta. Sen pääkaupunki on Nueva Loja, pinta-ala 18 008 km ja vuonna 2010 väkiluku oli 174 522.


title: Orellana

text: Orellana on yksi Ecuadorin 24 maakunnasta. Sen pääkaupunki on Puerto Francisco de Orellana, pinta-ala 21 675 km ja vuonna 2010 väkiluku oli 137 848.


title: Pastaza

text: Pastaza on yksi Ecuadorin 24 maakunnasta. Sen pääkaupunki on Puyo, pinta-ala 29 325 km ja vuonna 2010 väkiluku oli 84 329.


title: Napo

text: Napo on yksi Ecuadorin 24 maakunnasta. Sen pääkaupunki on Tena, pinta-ala 12 483 km ja vuonna 2010 väkiluku oli 104 047.


title: Morona-Santiago

text: Morona-Santiago on yksi Ecuadorin 24 maakunnasta. Sen pääkaupunki on Macas, pinta-ala 23 797 km ja vuonna 2010 väkiluku oli 147 866.


title: Kreeta Pohjanheimo

text: Vendla Margareta (Kreeta) Pohjanheimo (15. toukokuuta 1904 Sysmä – 23. helmikuuta 1988 Längelmäki) oli suomalainen tekstiilitaiteilija. Hän suunnitteli muun muassa paramentteja. Hänellä oli Helsingissä vuodesta 1935 tekstiilikoulu. Hänen suunnittelemansa kuviollisten kankaiden kutomistapa on patentoitu.


title: Kreeta Pohjanheimo

text: Pohjanheimo sai Pro Finlandia -mitalin 1976.


title: Fakhr al-Din al-Razi

text: Fakhr al-Din al-Razi (1149–1210) oli islamilainen teologi, metafyysikko, imaami ja mujaddid.


title: Fakhr al-Din al-Razi

text: al-Razi syntyi Iranissa lähellä Teherania (Rayy) ja kuoli Afganistanissa lähellä Heratin kaupunkia. Kuului Shafi lakikouluun ja Ash'arism teologian piiriin. Hän oli tuottelias kirjailija ja hän matkusti paljon islamin itäisillä alueilla elinaikanaan. Hän oli sunni muslimi.


title: Fakhr al-Din al-Razi

text: Hänen merkittävin teoksensa on kahdeksan kirjaa käsittänyt kommentaari Koraaniin, joka tunnettiin nimellä: al-Tafsir al-kabir (Suuri kommentaari). Teologian lisäksi al-Razi kirjoitti teoksia mm. metafysiikasta. Eräässä kirjassaan hän esitteli jopa multiuniversiumi opin. Ei siten ole ihme, että hänen metafyysiset teoksensa jäivät vaikuttamaan myöhempiin sukupolviin asti. Kaikkiaan hän kirjoitti yli 100 teosta: Historian, kieliopin, retoriikan, kirjallisuuden, lakitieteen, luonnontieteiden ja filosofian aloilta.


title: 4 Movements for Movement

text: 4 Movements for Movement on kooste Roni Martinin tanssiteoksiin tekemistä sävellyksistä vuosilta 2006 vuoteen 2010. Levyllä vierailee useita tunnettuja muusikoita kuten Jukka Orma, Ruudolf, Didier Selin ja Sanna Salmenkallio. Levyn kannessa on Kaari Martinin 5-vuotiaana piirtämä kuva tanssijasta.


title: 4 Movements for Movement

text: Levyllä on myös vuonna 2010 levytetty Korppi ja kello-teos, joka palkittiin parhaasta musiikista kuuluisassa Madridin koreografiakilpailussa.


title: Kaurikotilot

text: Kaurikotilot ("Cypraea") on kotiloihin kuuluva suku. Sukuun luetaan nykyään kuuluvaksi kaksi lajia: "Cypraea pantherina" ja "Cypraea tigris". Sukuun kuului aiemmin lukuisia muita lajeja, mutta uudemmissa luokituksissa niitä on luokiteltu eri sukuihin.


title: Antti Laitinen (taiteilija)

text: Antti Laitinen (s. 19. toukokuuta 1975 Raahe) on suomalainen kuvataiteilija. Laitinen on valmistunut Turun taideakatemiasta vuonna 2002 ja Kuvataideakatemiasta vuonna 2004. Hänellä on ollut yksityisnäyttelyitä muun muassa Lontoossa ja Toulousessa ja hän on osallistunut ryhmänäyttelyihin muun muassa Liverpoolin biennaalissa, Ateenan biennaalissa ja Royal Academy of Artsissa Lontoossa. Vuonna 2013 hän osallistui Venetsian biennaaliin metsäaiheisella teoksella. Laitinen asuu Somerniemellä Somerolla ja työskentelee Somerolla. Vuonna 2013 Laitiselle myönnettiin Varsinais-Suomen taidepalkinto.


title: Antti Laitinen (taiteilija)

text: Antti Laitinen oli vuoden 2013 Venetsian biennaalin Suomen Alvar Aalto -paviljongin taiteilija. Laitisen pystyttämä näyttely koostui video- ja valokuvateoksista, installaatioista ja performanssista.


title: Antti Laitinen (taiteilija)

text: Näyttelykokonaisuuden nimi "Falling Trees" ja sen käsitteellinen lähtökohta syntyivät odottamattoman tapahtuman kautta, kun vuoden 2011 Venetsian biennaalissa suuri puu pirstoi kaatuessaan Aalto-paviljongin ja keskeytti esillä olleen näyttelyn ennenaikaisesti.  Falling trees -näyttelykokonaisuuden kuratoi Marko Karon, Mika Elon ja Harri Laakson muodostama Gruppo 111.


title: Antti Laitinen (taiteilija)

text: Vuonna 2013 Suomen näyttely jakautui poikkeuksellisesti kahteen eri paviljonkiin; Suomen Alvar Aalto -paviljonkiin ja Pohjoismaiseen paviljonkiin. Pohjoismaisen paviljongin taiteilijaksi valikoitui Terike Haapoja.


title: Antti Laitinen

text: Antti Laitinen voi tarkoittaa seuraavia:


title: Jouko Pohjanpalo

text: Jouko Jalo Pohjanpalo (18. joulukuuta 1908 Kokkola – 3. huhtikuuta 1992) oli suomalainen radiotekniikan tutkija. Hän oli vuodesta 1956 Valtion teknillisen tutkimuslaitoksen radioteknisen laboratorion johtaja professorin arvolla. suomalaisen radiotekniikan ja television isäksi sanottu


title: Jouko Pohjanpalo

text: Pohjanpalo valmistui vuonna 1932 Teknillisestä korkeakoulusta sähkötekniikan opintosuunnalta diplomi-insinööriksi ja oli perustamassa Suomeen televisiotoimintaa.


title: Esmeraldas (Ecuador)

text: Esmeraldas on samannimisen maakunnan pääkaupunki Ecuadorissa. Vuonna 2010 siellä oli noin 154 000 asukasta.


title: Esmeraldas (Ecuador)

text: Kaupunki sijaitsee rannikolla, ja sen kuuluisat uimarannat ovat turistien suosiossa. Iso osa väestöstä on afrikkalaistaustaista.


title: Sundasalmen taistelu

text: Sundasalmen taistelu oli toisessa maailmansodassa keisarillisen Japanin laivaston ja liittoutuneiden laivasto-osaston välinen meritaistelu Sundasalmessa, Alankomaiden Itä-Intiassa. Japanilaiset olivat kukistaneet edellisenä päivänä liittoutuneet Jaavanmeren taistelussa. Taistelu alkoi 28. helmikuuta 1942 ja päättyi japanilaisten voittoon seuraavana päivänä. Taistelussa japanilaiset upottivat Yhdysvaltain laivaston raskaan risteilijän "USS Houstonin", Australian kuninkaallisen laivaston kevyen risteilijän "HMAS Perthin" ja Alankomaiden kuninkaallisen laivaston hävittäjän "Hr. Ms. Evertsenin". Japanilaiset menettivät omassa tulituksessaan yhden miinanraivaajan ja yhden joukkojenkuljetusaluksen. Lisäksi kolme joukkojenkuljetusalusta vaurioitui pahoin. Taistelussa menehtyi 1071 liittoutuneiden sotilasta ja 10 japanilaissotilasta. Lisäksi 675 liittoutuneiden sotilasta joutui sotavangiksi. Taistelun seurauksena japanilaiset toteuttivat onnistuneen maihinnousun Jaavalle.


title: Audio Secrecy

text: Audio Secrecy on yhdysvaltalaisen Stone Sourin kolmas studioalbumi. Se äänitettiin yhtyeen ja tuottaja Nick Raskulineczin kanssa Blackbird Studiolla Nashvillessa, Tennesseessä. 10. kesäkuuta yhtye julkaisi ilmaisen kappaleen nimeltään "Mission Statement", joka myöhemmin julkaistiin singlenä iTunesissa. Ensimmäinen virallinen single "Say You'll Haunt Me" kuitenkin julkaistiin 6. heinäkuuta 2010. Audio Secrecy on myös yhtyeen ensimmäinen albumi, jossa ei ole "Parental Advisory" tarraa. Albumi on omistettu Slipknotin basistille Paul Graylle, joka kuoli keväällä 2010 ja albumi on myös viimeinen jossa soittaa basisti Shawn Economaki.


title: Audio Secrecy

text: Albumi sai pääosin hyvän vastaanoton kriitikoilta. Laulaja Corey Taylor sai kiitosta hyvästä äänenkäytöstään Albumi oli TOP 10:ssä useissa maissa ja Yhdysvalloissa se myi 46 000 kappaletta ensimmäisellä viikolla ja kipusi Billboard 200 -listan sijalle 6. Suomessa albumi debytoi virallisen albumilistan sijalla 23.


title: Ilmari Poijärvi

text: Joosef Ilmari Poijärvi (vuoteen 1906 "Boijer"; 11. syyskuuta 1892 Inkoo – 30. tammikuuta 1970 Helsinki) oli suomalainen maataloustieteilijä. Hän oli Maatalouden tutkimuskeskuksen kotieläinhoidon tutkimuslaitoksen johtaja ja professori 1928–1957 ja Helsingin yliopiston ruokintaopin dosentti 1930–1958. Hän oli Maataloustieteellisen Aikakauskirjan päätoimittaja 1936–1958. Lisäksi hän oli Helsingin maanviljelyslyseon johtaja ja opettaja 1920–1923 sekä Suomen Maataloustieteellisen seuran puheenjohtaja 1932–1933 ja 1936–1937.


title: Santa Elena

text: Santa Elena on samannimisen maakunnan pääkaupunki Ecuadorissa. Vuonna 2010 siellä oli lähes 40 000 asukasta.


title: Gásadalur

text: Gásadalur on kylä Vágarin saaren länsirannikolla Färsaarilla. Kylä kuuluu Sørvágsin kuntaan, ja asukkaita siellä oli vuonna 2013 yhteensä 15. Kylää uhkaa autioituminen, ja moni kylän taloista onkin jo tyhjillään. Gásadalur sai oman hautausmaansa vuonna 1873, johon asti kuolleet arkkuineen jouduttiin kantamaan vuorten yli läheiseen Bøurin kylään haudattavaksi. Gásadalur on siitä poikkeuksellinen färsaarelaiskylä, ettei siellä ole omaa kirkkoa. Kirkolliset toimitukset suoritetaan kylän koulussa. Kylässä on hyvät mahdollisuudet maanviljelyyn ja lisäksi toisin kuin Bøurissa, suurin osa Gásadalurin maista on yksityisomistuksessa.


title: Gásadalur

text: Gásadalurin kylä sijaitsee Mykinesfjørður-vuonon rannalla Vágarin saaren länsirannikolla Färsaarten luoteiskolkassa. Kylästä on matkaa kunnan keskuskylään Sørváguriin yhdeksän kilometriä. Kylien puolivälissä, noin neljän kilometrin päässä, sijaitsee Bøurin kylä. Gásadalur sijaitsee korkealla, noin 150 metrin korkeudessa, merenpinnasta, ja sieltä on näkymät Gáshólmurin ja Tindhólmurin saarille sekä Färsaarten läntisimmälle saarelle Mykinesille. Vágarin saaren korkeimpien vuorten ympäröimän kylän pohjoispuolella sijaitsee 722 metrin yläpuolelle merenpinnasta kohoava Árnafjall-vuori ja idässä puolestaan 715-metrinen Eysturtindur. Eteläpuolella maasto kohoaa yli 400 metriin. Kylä muodostuu värikkäistä taloista, jotka ovat keskittyneet rykelmäksi lähitienoon ainoalle tasaiselle alueelle Dalsájoen uurtaman laakson länsireunalle. Dalsájoki syöksyy mereen kylän lähistöllä muodostaen vesiputouksen.


title: Gásadalur

text: Kylä on saanut ”Gásadalur”-nimensä perustajansa, Gæsa-nimisen (myös Gasa) rikkaan naisen, mukaan. Gæsa asui 1100-luvulla alun perin Streymoyn saarella Kirkjubøurin kylässä. Gæsa omisti puolet koko Streymoyn saaresta, mutta menetti kaiken omaisuutensa kirkolle syötyään lihaa pääsiäistä edeltävän suuren paaston aikana, mitä pidettiin syntinä. Menetyksen jälkeen Gæsa muutti Vágarin saarelle laaksoon, jossa nykyinen kylä sijaitsee. Toisen selityksen mukaan kylä on saanut nimensä hanhien mukaan (), sillä laaksossa on aikoinaan vieraillut villihanhia.


title: Gásadalur

text: Kansanperinteen mukaan Gásadalurin kylää asuttavat kääpiöt. Tarinan mukaan köyhä talonpoika oli ollut kerran hakemassa turvetta, kun hän oli saapunut ”avoimena” olleen kallion luo. Talonpoika oli nähnyt kääpiöiden takovan työkaluja kiven sisässä. Uteliaana talonpoika hiipi lähemmäksi, jolloin eräs kääpiö oli tullut toteamaan talonpojalle tämän olevan röyhkeä ja köyhä. Tämän jälkeen kääpiö oli kuitenkin antanut talonpojalle veitsen, joka oli niin terävä, että sillä saattoi leikata mitä tahansa. Kääpiöiden lisäksi Gásadalurin kansanperinteeseen kuuluvat tarinat haltijoista ja hengistä.


title: Gásadalur

text: Oheisessa taulukossa esitetyt Gásadalurin väkiluvut pohjautuvat Färsaarten tilastokeskuksen () tietoihin.


title: Gásadalur

text: Ennen vuotta 2004 Gásadaluria luonnehdettiin erääksi saariryhmän vaikeapääsyisimmistä kylistä. Gásadalur oli Färsaarten viimeinen kylä, johon ei johtanut tietä, sillä tunnelin rakentamista hädin tuskin kymmenen asukkaan kylään pidettiin liian kalliina. Kylään johti ainoastaan kapea ja vaarallinen polku yli vuoren. Vuosikymmenien ajan sama postinkantaja kulki polkua pitkin Gásadaluriin säästä riippumatta kaksi tai kolme kertaa viikossa. Färsaarten hallitus päätti kuitenkin viimein yhdistää kylän tieverkkoon rakentamalla tunnelin, joka louhittiin vuoren läpi. Pituudeltaan 1,7-kilometrinen tunneli avattiin käyttöön alkuvuonna 2004. Näin kylän eristyneisyys päättyi. Gásadalurin sisäänkäynnin läheisyyteen on rakennettu myös pysäköintialue vierailijoita varten.


title: Gásadalur

text: Kylän tyrskyisään rantaan, joka tunnetaan nimellä Reyðastíggjatangi, voi rantautua veneellä ainoastaan erittäin hyvällä säällä. Tämän vuoksi kylän asukkaat joutuvat pitämään veneitään naapurikylä Bøurin lähistöllä. Rannalta ylös kylään valmistui vuonna 1940 portaat. Lisäksi kylästä pääsee helikopterilla Sørvágurin kylän liepeillä sijaitsevalle Vágarin lentoasemalle.


title: Nueva Loja

text: Nueva Loja on Sucumbíosin maakunnan pääkaupunki Ecuadorissa. Vuonna 2010 siellä oli 48 564 asukasta.


title: Lorangin kieli

text: Lorang on malaijilais-polynesialainen kieli, jota puhutaan Arusaarilla itä-Indonesiassa. Puhujia oli vuonna 2011 vain 220, mutta Ethnologuen mukaan kielen käyttö on voimakasta. Lorangin kielessä on yhtäläisyyksiä samoilla saarilla puhuttuihin koban ja dobelin kieliin. Lorangin puhujat osaavat myös paikallisia kieliä tai dobelia.


title: Edmonton Rush

text: Edmonton Rush on vuonna 2006 perustettu sisälacrossen ammattilaisseura Edmontonista, Albertasta. Joukkue pelaa National Lacrosse Leaguessa. Joukkue oli alun perin Syracuse Smash (1998–2000). Smash muutti Ottawaan ja siitä tuli Ottawa Rebel. Rushin omistaja Bruce Urban kuitenkin osti seuran 2006 ja siirsi sen nykyiselle paikalleen Edmontoniin. NLL ilmoitti joukkueen liittymisestä sarjaan 6. toukokuuta 2006 ja joukkueen nimi ilmoitettiin 9. kesäkuuta.


title: Edmonton Rush

text: Kaudella 2012 pelattu Rushin ja Minnesota Swarmin välinen ottelu oli NLL:än historian toiseksi pisin. Minnesota voitti ottelun 9–10 ja ottelu kesti 72 minuuttia ja 23 sekuntia. Joukkue on lisäksi voittanut historiansa aikana neljä palkintoa: kaudella 2012 Kyle Rubisch valittiin liigan parhaaksi puolustajaksi, kaudella 2010 Brodie Merril valittiin pelipaikkansa parhaaksi ja Derek Keenan parhaaksi toimitusjohtajaksi ja yhdessä Washington Stealthin Chris Hallin kanssa parhaaksi valmentajaksi.


title: Edmonton Rush

text: Rush on pelannut kerran liigan mestaruusottelussa, vuonna 2012 Rochester Knighthawksia vastaan. Edmontin johti ottelua puoliajalla jo 1–5, mutta lopulta Rochester voitti mestaruuden maalein 9–6.


title: EPS (tiedostomuoto)

text: EPS eli Encapsulated PostScript on Adoben kehittämä kuvien, tekstin ja grafiikan tulostamiseen ja painamiseen soveltuva PostScript-tiedostomuoto.


title: EPS (tiedostomuoto)

text: EPS on julkaisu- ja kirjapainotyön ammattilaisten suosima tiedostomuoto. EPS-tiedosto sisältää tietoja kuvan koosta, tulostustarkkuudesta, kirjasimista sekä muita muotoilu- ja tulostustietoja.


title: XPS

text: XPS tarkoittaa:


title: Aue

text: Aue on kaupunki Saksassa Erzgebirgen vuoristossa Saksin osavaltiossa. Se sijaitsee Zwickauer Mulde -joen rannalla. Vuodesta 2006 se on osa Silberbergin kaupunkiyhtymää yhdessä Lauterin, Lößnitzin, Schneebergin, Schwarzenbergin ja Bad Schleman kanssa. Auen asukasluku on ollut korkeimmillaan vuonna 1950 yli 40 000, nykyään noin 17 000. Kaupungissa on tekstiili- ja metalliteollisuutta, muun muassa nikkelin hyödyntämistä ja uushopean valmistusta. Kaupungin jalkapallojoukkue on FC Erzgebirge Aue.


title: Aue

text: Aue on kehittunut Zellen luostarin ympärille. Erzgebirgeltä kaivettiin tinapitoista kassiteriittia ja hopeaa jo keskiajalla. Paikannimi "Awe" mainitaan jo vuonna 1286. Aluetta hallitsi uuden ajan alussa Saksin vaaliruhtinas. Vuonna 1698 seudulta löydettiin kaoliinia, jota hyödynnetään Meißenin posliinissa. 1700-luvulla koettiin Auessa tulvia ja nälänhätää.


title: Aue

text: 1900-luvulla alkoi uusi teollistumiskausi. Kansallissosialisteilla oli kaupungissa paljon vaikutusvaltaa 1930-luvulla. Teollistuminen jatkui sodan jälkeen DDRssä. Nykyään kaupungin valtapuolue on CDU, mutta myös alueellisilla ryhmillä ja Linkellä on kannatusta.


title: Punainen nauha

text: Punainen nauha () on lyhyt kankaasta tehty silmukka, jolla kantaja osoittaa tukensa AIDSiin sairastuneille.


title: Punainen nauha

text: The Red Ribbon Projectin perusti newyorkilainen Visual AIDS -taiteilijaryhmä vuonna 1991. He halusivat punasen nauhan olevan ilman tekijänoikeuksia, ettei kukaan yksittäinen ihminen tai organisaatio voisi hyötyä sen käytöstä. Punaisen nauhan tarkoitus on olla tietoisuuden symboli eikä kaupallinen työkalu.


title: Punainen nauha

text: Visual AIDS -ryhmän taiteilijat halusivat luoda visuaalisen symbolin osoittamaan myötätuntoa aidsiin sairastuneita ihmisiä ja heidän hoitajiaan kohtaan. Sen innoittajana olivat keltaiset nauhat, joilla kunnioitetaan Persianlahden sodassa palvelleita amerikkalaisia sotilaita. Punainen väri valittiin sen yhteydestä vereen ja intohimon ajatuksesta – ei vain vihaa, vaan myös rakkautta. Ensimmäisenä nauhaa käytti julkisesti Jeremy Irons vuoden 1991 Tony-palkintogaalassa. Nauhasta tuli pian tunnettu kansainvälinen aids-symboli, ja siitä tuli poliittisesti korrekti muotiasuste, jota julkisuuden henkilöt pitivät takinliepeessään.


title: Punainen nauha

text: The Freddie Mercury Tribute Concertissa, joka järjestettiin Lontoon Wembley Stadiumilla pääsiäissunnuntaina 1992, yleisölle jaettiin yli 100 000 punaista nauhaa, ja sitä käyttivät myös esiintyjät, kuten George Michael. Punainen nauha on edelleen vahva voima taistelussa lisätä yleisön tietoisuutta hivistä ja aidsista ja lobbauksessa saada lisärahoitusta aids-palveluihin ja -tutkimukseen.


title: Punainen nauha

text:
Punainen nauha on otettu 1.
joulukuuta olevan maailman aids-päivän symboliksi.


title: Punainen nauha

text: Symbolina Yhdysvaltojen sitoutumisesta torjumaan maailman aids-epidemiaa presidentti George W. Bushin hallinto ripusti 8,53 metrin korkuisen punaisen nauhan Valkoisen talon pääoven yläpuolelle maailman aids-päivänä 2007. Nykyään tämä on vuotuinen perinne, mutta silloin se herätti nopeasti huomiota, koska se oli ensimmäinen banneri, merkki tai symboli, joka näkyvästi roikkui Valkoisessa talossa.


title: Punainen nauha

text: Jo ennen kuin punaisesta nauhasta tuli aidsin symboli, sitä käytettiin symbolina rattijuopumusten ehkäisylle. Kampanja alkoi vuonna 1986, ja sitä organisoiva järjestö, Mothers Against Drunk Driving (Äidit rattijuoppoutta vastaan), toivoo etenkin nuorten autoilijoiden sopivan juoppokuskista jo ennen baari-iltaan lähtemistä sekä tarjoavan kotibileissään myös alkoholittomia vaihtoehtoja ja yösijan niille, jotka eivät muuten pääse kotiin.


title: Juha Vahe

text: Juha Vahe (s. 1957 Rauma) on Turussa asuva tietokirjailija, jonka tuotanto kattaa laajalti suomalaista talous-, paikallis- ja sotahistoriaa. Monet hänen historiaa käsittelevät teoksensa keskittyvät Lounais-Suomen yhteiskunnalliseen kehitykseen. Vaheen tapa kuvata todellisuutta ympäristön ja siinä toimivien ihmisten tekojen kautta on omiaan esimerkiksi sotahistoriallisissa kuvauksissa, jota edustaa esim. ”Kenraali Paavo Talvela sodan ja rauhan tehtävissä”.


title: Juha Vahe

text: TuotantoTehtävät


title: Merijoki (Yläne)

text: Merijoki on Laajoen vesistöön kuuluva joki Yläneellä Pöytyän kunnassa. Se on Elijärven ainoa laskujoki ja se laskee Lampsijärveen. Myös Vaskijärven luonnonpuistossa sijaitsevan Iso-Valasen vedet virtaavat Merijokeen. Lisäksi joki saa vettä sen eteläpuolisilta Haraissuolta ja Pajusuolta.


title: Merijoki (Yläne)

text: Joessa on sijainnut saha vuodesta 1746, jolloin Heinijoen kyläläiset rakensivat jokeen ensimmäisen sahan. Vuodesta 1908 eteenpäin paikalla on toiminut Mäkilän Saha -niminen yritys.


title: Bernt

text: Bernt on muun muassa Saksassa ja Skandinavian maissa esiintyvä miehen etunimi, Bernhard-nimen lyhentymä.


title: Bernt

text: Suomessa nimi Bernt on vuoden 2009 loppuun mennessä annettu 579 miehelle ja alle viidelle naiselle. Berntin nimipäivä on suomenruotsalaisen kalenterin mukaan 19. huhtikuuta


title: Suomen Yrittäjänaiset

text: Suomen Yrittäjänaiset on valtakunnallinen järjestö, joka tekee vaikuttamistyötä yrittäjänaisten hyväksi. Järjestön kärkitavoitteena on yrittämiseen kannustavan toimintaympäristön luominen esimerkiksi vaikuttamalla vanhemmuudenvapaakulujen tasaamiseen, yrittäjän sosiaaliturvan parantamiseen ja veropolitiikkaan.


title: Suomen Yrittäjänaiset

text: Yrittäjänaiset on naisyrittäjyyden asiantuntemusta edustava kattojärjestö, johon kuuluu 66 paikallisyhdistystä ja noin 6 000 jäsentä eri puolilla Suomea. Suomen Yrittäjänaiset on Euroopan suurin naisyrittäjien järjestö. Liitto on perustettu 4.10.1947.


title: Suomen Yrittäjänaiset

text: Yrittäjänaiset tarjoaa jäsenilleen yhteistyöfoorumin, vertaistukea, erilaisia jäsenetuja, kuten juridista neuvontapalvelua, kuntoutus ja virkistysmahdollisuuksia sekä ajankohtaistiedotusta. Lisäksi jäsenet löytävät paikallisyhdistystensä kautta arvokasta vertaistukea, virkistymistä, kulttuuririentoja sekä koulutusta ja tietoiskuja. Liiton valtakunnallisia tapahtumia ovat kevään Yrittäjänaispäivät ja syksyn liittokokouspäivät.


title: Suomen Yrittäjänaiset

text: Suomen Yrittäjänaisten toimisto sijaitsee Helsingissä Vuorikadulla. Liiton toimitusjohtaja on Natalia Härkin (2017–) ja puheenjohtaja Tiina Koski (2019-). Edellinen puheenjohtaja oli Seija Estlander (2014–2018).


title: Ympyrän keskipiste

text: Ympyrän keskipiste on geometriassa tason piste, joka on säteeksi kutsutun etäisyyden päässä ympyrän kehän pisteistä. Eräissä yhteyksissä ympyräksi kutsutaan ympyrän kehää ja toisissa taas ympyrän kehän sisäosia eli ympyräkiekkoa. Harvemmin katsotaan kehän kuuluvan osana ympyräkiekkoa. Ympyrän keskipiste on osa kiekkoa ja osa ympyrää siten näissä tulkinnoissa. Keskipiste tulitaan tämän ympyrälevyn keskukseksi.


title: Ympyrän keskipiste

text: Kolmen pisteen kautta, jotka ovat konsyklisiä, voidaan piirtää ympyrä. Keskipisteen paikka voidaan löytää käyttäen vain harppia ja viivainta. Keskipiste löydetään muodostamalla pisteiden avulla piirretyn kolmion sivujen keskinormaalien leikkauspiste.


title: Ympyrän keskipiste

text:
Tasogeometriassa ympyrän, eli sen kehän, yhtälössä formula_1 keskipisteen O koordinaatit näkyvät suoraan formula_2. Avaruusgeometriassa ympyrän yhtälö kirjoitetaan
formula_3 ja sen keskipisteen koordinaatit ovat formula_4.


title: Ympyrän keskipiste

text:
Jos kolmen pisteen koordinaatit, esimerkiksi kolmion kärjet, ovat konsykliset ja merkitään formula_5 formula_6 ja formula_7, voidaan pisteiden kautta piirretyn ympyrän keskipiste formula_2 ilmaista
ja
missä kertoimet lasketaan determinanteilla
ja
sekä


title: Ympyrän keskipiste

text: Kolmion ympäri piirretyn ympyrän keskipiste on yksi Eulerin suoralla olevista kolmion merkillisistä pisteistä.


title: Hopeakurkkunaakka

text: Hopeakurkkunaakka ("Cyanolyca argentigula") on varisten heimoon kuuluva varpuslintu.


title: Hopeakurkkunaakka

text: Hopeakurkkunaakkaa tavataan Costa Ricassa ja Panamassa. Lajin populaatiota ei ole arvioitu, mutta lajia on kuvattu epätavalliseksi. Hopeakurkkunaakka on kuitenkin luokiteltu elinvoimaiseksi lajiksi.


title: Arvo Lyytinen

text: Arvo Erkki Lyytinen (29. tammikuuta 1891 Hämeenlinna – 5. kesäkuuta 1970 Helsinki) oli Suomen Puolustusvoimissa tykistön eversti ja rannikkotykistön komentaja.


title: Arvo Lyytinen

text: Lyytinen valmistui 1915 Nikolain ratsuväen sotaopistosta ja osallistui ensimmäiseen maailmansotaan Venäjän armeijassa sekä myöhemmin Suomen sisällissodassa 1918 muun muassa Sampakosken taisteluun ja Porin valtaukseen. Hän suoritti komentajakurssin 1925 sekä oli kuunteluoppilaana Sotakorkeakoulussa 1935. Lyytinen toimi rannikkotykistössä vuodesta 1919 alkaen ja oli Rannikkotykistörykmentti 2:n komentajana 17 vuotta. Talvisodassa hän komensi Viipurin lohkoa Koivistolla ja Viipurinlahdella. Välirauhan aikana hän oli sotilasasiamiehenä Moskovassa 1940-1941. Jatkosodassa hän komensi Äänisjärven rannikkojoukkoja 1941-1943 sekä Rannikkotykistörykmentti 22:a Viipurinlahdella 1944. Erottuaan aktiivipalveluksesta hän kuitenkin jatkoi vielä venäjänkielen opettajana Taistelukoulussa sekä Sotakorkeakoulussa.


title: Arvo Lyytinen

text: Ylennykset: vänrikki 1915, kornetti 1915, kapteeni 1918, majuri 1921, everstiluutnantti 1926, eversti 1932.


title: Georg Lucander

text: Georg Johann Wilhelm Lucander (7. elokuuta 1895 Lappeenranta – 23. heinäkuuta 1966) oli Suomen Puolustusvoimissa eversti ja sodanaikainen tykistörykmentin komentaja. Hänen isänsä oli kenraalimajuri Alfred Lucander.


title: Georg Lucander

text: Lucander kävi kauppakorkeakoulun 1915–1917 ja valmistui Kadettikoulusta 1920. Hän palveli patterin päällikkönä 1921–1924 ja patteriston komentajana KTR 1:ssä sekä KTR 4:ssä 1925–1939. Talvisodassa hän toimi myös patteriston komentajana. Jatkosodan ajan hän komensi KTR 19:ää 10.6.1941–19.11.1944. Jatkosodan jälkeen Lucander komensi rauhanajan II/KTR 2:ta 1944–1946, minkä jälkeen hän erosi aktiivipalveluksesta ja siirtyi Oy Perma Ab:n palvelukseen.


title: Merijoki

text: Merijoki tarkoittaa seuraavia asioita:


title: Katariina Lohiniva

text: Tuuli Katariina Lohiniva (os. Timonen, s. 29. maaliskuuta 1962 Helsinki ) on suomalainen näyttelijä. Hän on työskennellyt vuodesta 1997 lähtien Porin Teatterissa.


title: Katariina Lohiniva

text: Lohiniva aloitti näyttelijänuransa Kansallisteatterin avustajana vuonna 1977. Sen jälkeen hän on esiintynyt Ylioppilasteatterissa, Kokkolan kaupunginteatterissa, Rovaniemen ja Savonlinnan teattereissa sekä Jönköpingin lääninteatterissa Ruotsissa. Lisäksi hän on näytellyt muun muassa elokuvassa "Pelikaanimies", draamasarjassa "Taivas sinivalkoinen" ja tehnyt äänirooleja nukkeanimaatiossa "Turilas & Jäärä" sekä yhdessä Urpo ja Turpo -animaatiossa.


title: Katariina Lohiniva

text: Katariina Lohinivan puoliso on muusikko Seppo Tyni.


title: Kyrmysimppu

text: Kyrmysimppu ("Rhamphocottus richardsonii") on simppukaloihin kuuluva kalalaji, jota tavataan Tyynenmeren pohjoisosista. Se on ainoa laji kyrmysimppujen (Rhamphocottidae) heimossa.


title: Kyrmysimppu

text: Kyrmysimppu on pienehkö kala ja saavuttaa suurimmillaan noin 9 cm:n pituuden. Ruumiinrakenteeltaan se on korkea- ja litteäruumiinen ja sen kuono on pitkä. Kyrmysimpulla on kaksi toisistaan erillään olevaa selkäevää, kookkaat rintaevät ja pyöreähkö selkäevä. Rintaevän alimmat ruodot ovat muita ruotoja pidemmät ja paksummat. Kyrmysimpulla ei ole uimarakkoa. Kyrmysimput kykenevät vedestä nostettuna muodostamaan murahtelevia ääniä.Kalan suomut ovat piikikkäät. Pohjaväriltään kyrmysimppu on vaaleanruskea ja ruumiissa on epäsäännöllisiä tummemman ruskeita raitoja. Evät ovat oranssinpunaiset.


title: Kyrmysimppu

text: Kyrmysimppua tavataan alueelta, joka ulottuu Japanista Beringinmerelle, Alaskaan ja etelään Kaliforniaan asti. Laji elää matalahkoissa vesissä, tyypillisesti alle 200 metrin syvyydessä, hiekka- ja kivikkopohjilla ja rannikon vuorovesilammikoissa. Kala elää usein kivenkoloissa, luolissa ja suurten "Balanus nubilis" -siimajalkaisten tyhjissä kuorissa. Kyrmysimpun ravintoa ovat eläinplankton, pienet äyriäiset ja pienet kalat.. Lajin lisääntymisaika on elokuusta lokakuuhun.


title: Circle (Amorphiksen albumi)

text: Circle on suomalaisen Amorphis-yhtyeen yhdestoista studioalbumi, joka julkaistiin huhtikuussa 2013. Se on vuoden 2003 "Far from the Sunin" jälkeen ensimmäinen Amorphiksen albumi, jonka lauluja ei ole tuottanut Marco Hietala tai jonka sanoitukset eivät liity "Kalevalaan". Levyn on tuottanut ja miksannut ruotsalainen Peter Tägtgren.


title: Circle (Amorphiksen albumi)

text: Albumin ensimmäinen single "Hopeless Days" julkaistiin 1. maaliskuuta 2013. Toinen single "The Wanderer" julkaistiin viikko ennen albumin ilmestymistä. Parin edellisen albumin tapaan "Circle" sijoittui Suomen virallisen listan ykköspaikalle ensimmäisellä listaviikollaan.


title: Circle (Amorphiksen albumi)

text: Albumi on myynyt Suomessa kultalevyyn oikeuttavan määrän.


title: Kantarellit

text: Kantarellit (Cantharellaceae) on avokantaisiin kuuluva sieniheimo. Heimoon kuuluu useita arvostettuja ruokasieniä, muun muassa keltavahvero, suppilovahvero ja mustatorvisieni. Heimoon kuuluvia sukuja ovat muun muassa vahveroiden ("Cantharellus") ja mustatorvisienten ("Craterellus") suvut. Valevahvero ei kuulu lainkaan kantarellien heimoon, vaan on saanut nimensä keltavahveroa muistuttavasta ulkomuodosta.


title: Lampsijärvi

text: Lampsijärvi eli Lamssijärvi on Laajoen valuma-alueeseen kuuluva, Yläneellä Pöytyän kunnassa sijaitseva, noin 43 hehtaarin laajuinen järvi. Se sijaitsee Vaskijärven luonnonpuiston pohjoispuolella. Järvi saa pääosan vesistään Merijoen kautta Elijärvestä. Lampsijärven itäpäähän laskevaan jokeen tulee vettä myös Vaskijärven luonnonpuistossa sijaitsevasta Iso-Valasesta sekä joen eteläpuolisilta Haraissuolta ja Pajusuolta.


title: Lampsijärvi

text: Järven ympärillä on runsaasti vapaa-ajan asutusta. Lampsijärven luonnonpuistonpuoleinen sivu on rakennettu käytännössä täyteen.


title: Koripallon naisten SM-sarjakausi 1947

text: Koripallon naisten SM-sarjakaudella 1947 Turun Urheiluliitto voitti mestaruuden. Hopeaa voitti Kotkan Kolmio ja pronssia Eiran Kisa-Veikot. Kausi oli epävirallinen, eikä Koripalloliitto laske sitä mukaan virallisiin mitalitaulukoihin.


title: Koripallon naisten SM-sarjakausi 1947

text: Loppuottelu


title: Koripallon naisten SM-sarjakausi 1947

text: Työväen Urheiluliiton mestaruusottelu


title: Koripallon naisten SM-sarjakausi 1942

text: Koripallon naisten Sotasarjakaudella 1942 Helsingin Tarmo voitti mestaruuden. Hopeaa voitti Kilven Urheilijat ja pronssia Helsingin Kullervo. Koripalloliitto ei laske kautta mukaan nykyisiin mitalitaulukoihin.


title: Georg von Hertling

text: Georg von Hertling (31. elokuuta 1843 Darmstadt – 4. tammikuuta 1919 Ruhpolding) oli baijerilainen poliitikko, joka toimi Saksan valtakunnankanslerina vuosina 1917–1918. Hän oli ensimmäinen virassa ollut puoluejohtaja. Ennen valtakunnankanslerikauttaan hän toimi 1912–1917 Baijerin pääministerinä.


title: Georg von Hertling

text: Hertling toimi vuodesta 1882 Münchenin yliopiston filosofian professorina ja hän julkaisi kirjat Aristoleestä (1871) ja Albert Suuresta (1880). Vuosina 1875–1890 ja 1893–1912 hän oli edustajana valtiopäivillä. Vuosina 1909–1912 hän johti Reichstagissa Keskustapuoluetta. Vuonna 1891 Luitpold nimitti Hertlingin Baijerin maapäivien ylähuoneen elinikäiseksi jäseneksi.


title: Georg von Hertling

text: Baijerin maapäivien suurimman puolueen johtajana Luitpold valitsi Hertlingin Baijerin pää- ja ulkoministeriksi vuonna 1912. Ludvig III antoi Hertlingille kreivin arvon. Ensimmäisen maailmansodan syttyessä Hertling kannatti valtakunnankansleri Theobald von Bethmann Hollwegin politiikkaa, mutta kieltäytyi vuonna 1917 valtakunnankanslerin virasta. Kuitenkin Georg Michaeliksen erottua marraskuussa 1917 hän suostui Saksan valtakunnankansleriksi ja Preussin pääministeriksi. Hän oli kummassakin tehtävässä ensimmäinen poliitikko: edeltäjät olivat olleet joko virkamiehiä tai armeijataustaisia. Korkeasta iästään ja konservatiivisesta asenteesta johtuen hän ei pystynyt vastaamaan kenraalikunnan Paul von Hindenburgin ja Erich Ludendorffin vaikutusvaltaan. Kuten edeltäjänsä Michaelis, von Hertling nähtiin Hinderburgin ja Ludendorffin marionettina. Von Hertling johti kotirintamaa sodan viimeisessä vaiheessa, mutta koska hänet nähtiin kyvyttömäksi hoitamaan kriisiä, hänet pakotettiin ennen sodan päättymistä eroamaan virasta ruhtinas Maximilian von Badenin hyväksi.


title: Georg von Hertling

text: Valtionhoitaja Svinhufvud myönsi kreivi Hertlingille marraskuussa Suomen vapaudenristin suurristin.


title: Georg von Hertling

text: Näyttelijä Gila von Weitershausen on Von Hertlingin lapsenlapsenlapsi.


title: Italian presidentinvaalit 2013

text: Italian presidentinvaalit 2013 pidettiin 18.–20. huhtikuuta 2013. Perustuslain mukaan presidentin valitsevat seitsemän vuotta kestävälle kaudelle Italian parlamentin jäsenet ja 58 alueellista edustajaa. Virkakausien määrää ei ole rajattu. Presidentti Giorgio Napolitano valittiin kuudennessa äänestyksessä toiselle perättäiselle kaudelle. Valinnan hetkellä 87-vuotias Napolitano oli Italian ensimmäinen presidentti, joka valittiin toiselle kaudelle. Vaali pidettiin Palazzo Montecitoriossa, joka on Italian parlamentin edustajainhuoneen kokoontumispaikka.


title: Italian presidentinvaalit 2013

text: Italiassa pidettiin parlamenttivaalit 24.–25. helmikuuta 2013, ja sen jälkeen maa oli poliittisessa umpikujassa, koska hallitusta ei kyetty muodostamaan. Presidentin valintaan lähdettäessä keskustavasemmistokoalition johtaja Pier Luigi Bersani ilmoitti kannattavansa Franco Marinia presidentiksi. Vaikka Marinini oli saanut tukea Silvio Berlusconin johtaman keskustaoikeiston suunnalta sekä Mario Montin keskustalta useat vasemmistoon kuuluvat eivät äänestäneet häntä. Marini sai 521 ääntä ensimmäisessä äänestyksessä kun valintaan olisi vaadittu 672 ääntä. Franco Marini ei saanut enää toisessa ja kolmannessa äänestyksessä kuin muutamia ääniä.


title: Italian presidentinvaalit 2013

text: Toisessa ja kolmannessa äänestyksessä useat äänestivät tyhjää eikä kukaan ollut lähellä vaadittavaa äänimäärää. Neljänteen äänestykseen Bersani ilmoitti ehdokkaakseen entisen pääministerin ja Euroopan unionin komission puheenjohtaja Romano Prodin. Berlusconi kieltäytyi tukemasta häntä ja suurin osa keskustaoikeistosta jätti äänestämättä neljännessä äänestyksessä. Keskustavasemmiston hajanaisen äänestämisen takia Prodi ei saanut vaadittavaa yli puolet äänistä enemmistöä eli 504 ääntä, vaan jäi 395 ääneen.


title: Italian presidentinvaalit 2013

text: Keskustavasemmiston hajaäänet suuntautuivat ensin joko Beppe Grillon johtaman Viiden tähden liikkeen ehdokkaalle Stefano Rodotalle tai entiselle Torinon pormestari Sergio Chiamparinolle. Neljännessä äänestyksessä heidän hajaäänensä menivät jälleen joko Stefano Rodotalle tai sitten Anna Maria Cancellierille. Pier Luigi Bersani tulkitsi 19. huhtikuuta neljännen äänestyksen jälkeen hajanaisen äänestämisen tarkoittavan luottamuspulaa ja ilmoitti eroavansa Demokraattisen puolueen johdosta välittömästi kunhan presidentti saadaan valittua.


title: Italian presidentinvaalit 2013

text: Viidennessä äänestyksessä suurin osa äänesti tyhjää tai ei osallistunut äänestykseen. Sekä Berlusconi että Bersani ehdottivat 20. huhtikuuta Giorgio Napolitanon valintaa toiseksi kaudeksi. Presidentti Napolitano ilmoitti olevansa valmis toiselle kaudelle jos hänet valitaan.


title: Italian presidentinvaalit 2013

text: Giorgio Napolitano valittiin toiselle perättäiselle kaudelle kuudennessa äänestyksessä 738 äänen turvin. Stefano Rodota sai 217 ääntä.


title: Italian presidentinvaalit 2013

text: Tulokset on otettu Italian parlamentin nettisivulta.


title: Italian presidentinvaalit 2013

text: Kolmessa ensimmäisessä äänestyksessä valintaan vaaditaan 2/3 enemmistö 1007 valitsijasta eli vähintään 672 ääntä. Neljännestä äänestyksestä lähtien valintaan riittää yli puolet enemmistö eli vähintään 504 ääntä.


title: Italian presidentinvaalit 2013

text:
Valintaan vaaditaan 672 ääntä.
Valintaan vaaditaan 672 ääntä.
Valintaan vaaditaan 672 ääntä.
Valintaan vaaditaan 504 ääntä.
Valintaan vaaditaan 504 ääntä.
Valintaan vaaditaan 504 ääntä.


title: Beautiful Eyes

text: Beautiful Eyes on yhdysvaltalaisen laulaja Taylor Swiftin EP vuodelta 2008. EP sisältää uusia versioita Swiftin esikoisalbumin "Taylor Swift" kappaleista ja kaksi aiemmin julkaisematonta kappaletta. EP:n mukana on Swiftin musiikkivideoita sisältävä DVD.


title: Beautiful Eyes

text: EP pääsi Yhdysvaltain Billboard 200 -listalla sijalle 9. Myydyimpien country-albumien listalla se nousi listaykköseksi syrjäyttäen Swiftin oman albumin "Taylor Swift" ykköspaikalta.


title: MovieStarPlanet

text: MovieStarPlanet, lyhyemmin MSP, on tanskalainen pääasiassa 8-15-vuotiaille lapsille ja nuorille suunnattu sosiaalinen peli, joka on perustettu vuonna 2009. Se toimii Suomen lisäksi 14 muussa maassa.


title: MovieStarPlanet

text: Pelin ideana on saada ilmaista itseään ja jutella muille pelaajille sekä tulla käyttäjällään kuuluisaksi tekemällä esimerkiksi elokuvia, artbookeja, lookeja ja designeja. Pelaaja voi myös halutessaan hankkia lemmikin. Toisinaan pelinäytölle ilmestyy lahjapaketteja, joita pelaaja voi avata. Niistä pelaaja saa famea ja starcoinseja. Fame, suomeksi maine, on nimitys tasopisteille ja starcoinsit ovat taas MovieStarPlanetin valuutta.


title: MovieStarPlanet

text: MovieStarPlanet on ladattavissa App Storesta ja Google Play -kaupasta. Lisäksi sitä voi pelata netissä, tietokoneella. Peli on ilmainen, mutta on mahdollista ostaa maksullista lisäsisältöä ja VIP-jäsenyys. Vaihtoehtoina on yhdestä viikosta vuoteen kestävä VIP-jäsenyys. MovieStarPlanet ansaitsee rahaa VIP-jäsenmaksuilla ja Diamond-paketeilla.. VIP-jäsenyyden avulla voi esimerkiksi ostaa vain VIP:eille tarkoitettuja vaatteita, tavaroita ja animaatioita, mennä VIP-chathuoneeseen ja paljon muuta.


title: MovieStarPlanet

text: Tammikuusta 2010 alkaen pelin keskusteluja ja siihen ladattuja videoita on valvottu jatkuvasti. Vuonna 2013 pelissä oli sata miljoonaa käyttäjää.


title: Indigonaakka

text: Indigonaakka ("Cyanolyca viridicyanus") on varisten heimoon kuuluva varpuslintu.


title: Indigonaakka

text: Indigonaakkaa esiintyy Andeilla Perussa ja Boliviassa. Lajin populaatiota ei ole arvioitu, mutta lajia on kuvattu melko tavalliseksi. Indigonaakka on kuitenkin luokiteltu silmälläpidettäväksi, koska sitä uhkaa elinympäristöjen häviäminen.


title: Indigonaakka

text: Indigonaakka elää vuoristometsissä 1 600–4 000 metrin korkeudella, useimmiten kuitenkin 3 000 metrin yläpuolella.


title: Satulinna (Hirvensalmi)

text: Satulinna on kartanohotelli Hirvensalmella, Etelä-Savon maakunnassa.


title: Satulinna (Hirvensalmi)

text: Suuri, komea rakennus oli pitkään vaivaistalo, ja se sijaitsee Pöyryn kylän ja Pöyrynhovin (entinen kansakoulu) lähellä. Pihapiirissä on lisäksi navetta, johon on kunnostettu mm. näyttelytiloja, mielisairaalana toiminut pieni sivurakennus, joka on nyt yksityisasuntona, sekä Ryökäsveden rannassa sijaitseva sauna. Hotellin editse kulkee seututie 431 Otavantie-nimellä Otavaan (itään) sekä Joutsantienä Suonsalmelle ja edelleen Leivonmäelle (luoteeseen).


title: Satulinna (Hirvensalmi)

text: Nelosella nähty Vain Elämää -sarja kuvattiin Satulinnassa.


title: Satulinna (Hirvensalmi)

text: Satulinna siirtyi vuoden 2016 alusta Satulinna Resort Oy:n hallinnointiin Next Hotels -ketjulta.


title: Hermien turmeleminen

text: Hermien turmelemisen tapaus oli Ateenassa vuonna 415 eaa. sattunut uskonnollis-poliittinen skandaali. Se oli seurausta rikoksesta, jossa kaikki kaupungin hermit häpäistiin ja turmeltiin yhdessä yössä. Tapauksen todelliset syylliset ja motiivit ovat säilyneet arvoituksena.


title: Hermien turmeleminen

text: Tapaus on yksi harvoista antiikin Kreikan historian tapahtumista, joista tunnetaan useita eri henkilöiden kirjoittamia tapahtuma-ajalta peräisin olevia dokumentteja. Tapaus on kuvattu niin historiankirjoituksessa, puheissa kuin piirtokirjoituksissakin. Merkittävimmät lähteet ovat Thukydides ja Andokides.


title: Hermien turmeleminen

text: Hermit olivat erityisesti Ateenalle tyypillisiä veistoksia, joissa nelikulmainen pilari päättyi Hermeen päähän. Pilariin oli veistetty fallos luonnolliselle korkeudelle. Hermejä asetettiin rajapyykeiksi katujen varsiin ja teiden risteyksiin, mutta niitä käytettiin myös kulttiesineinä. Merkittävä ryhmä hermejä seisoi Ateenan Agoralla.


title: Hermien turmeleminen

text: Eräänä kevätaamuna vuonna 415 eaa. Ateenan laivasto oli lähdössä sotaretkelle Sisiliaan. Juuri laivaston lähtöä edeltävänä yönä kaupungin kaikki hermit oli joko kaadettu tai silvottu. Thukydideen mukaan patsailta oli leikattu pää tai osa kasvoista irti. Lisäksi teko kohdistui todennäköisesti myös patsaiden falloksiin. Tähän saattaa viitata Aristofaneen komediassa "Lysistrate" oleva viittaus hermien leikkaajiin juuri erektiossa olevien penisten uhkana.


title: Hermien turmeleminen

text: Teko oli ateenalaisittain äärimmäisen jumalaton. Hermes oli paitsi matkustavaisten suojelija myös välittäjä jumalten ja ihmisten välillä. Näin tekoa ei nähty häväistyksenä ainoastaan itseään Hermestä kohtaan, vaan se vahingoitti koko ateenalaista uskonnollista järjestelmää, jossa keskeisellä sijalla olivat jumalille suunnatut uhrit ja rukoukset. Esimerkiksi uhritoimituksia esittävissä kuvissa saattaa esiintyä hermi, jonka tehtävänä lienee ollut taata uhritoimituksen teho.


title: Hermien turmeleminen

text: Ateenan Agoralta on löydetty yksi hermi, jonka kasvot ovat vaurioituneet. Arkeologit ovat arvelleet, että kyseinen patsas on saattanut olla yksi häpäisyn uhreista.


title: Hermien turmeleminen

text: Tapaus oli liian laajamittainen, jotta sitä olisi voitu pitää pelkkänä poikasten pilana. Tapausta pidettiin muun muassa merkkinä demokratian vastaisesta salaliitosta ja Sisilian sotaretkeä koskeneena huonona enteenä. Ateenalaiset pitivät tapausta sabotaasina, jonka tekijät olisivat voineet olla esimerkiksi syrakusalaisia tai spartalaismielisiä ateenalaisia.


title: Hermien turmeleminen

text: Hermien suuren symbolisen merkityksen ja aran poliittisen tilanteen vuoksi rikosta seurasi laajamittainen tutkinta ja ”noitavainojen” kaltainen ennennäkemätön syyllisten etsintä. Koska syyllisiä ei kyetty löytämään, viranomaiset ilmoittivat haluavansa tietoja mistä tahansa pyhäinhäväistyksistä ja tarjosivat tietoja antaville syytesuojaa. Tämän seurauksena ateenalaiset syyttivät toisiaan laajasti eri asioista. Thukydideen mukaan näin saatiin tietoa toistenkin jumalankuvien tärvelemisestä, johon nuoret miehet olivat syyllistyneet leikillään humalapäissään. Samalla tuli ilmi myös toinen uskonnollis-poliittinen skandaali, Eleusiin mysteerien häpäiseminen, jolle löytyi hermien häpäisyn tavoin useita mahdollisia syyllisiä. Diokleides esitti tapauksesta silminnäkijäkertomuksen, joka on kuitenkin todennäköisesti valheellinen.


title: Hermien turmeleminen

text: Syylliseksi epäiltyjä oli useita, mutta asiaan ei saatu koskaan lopullista varmuutta. Skandaalin jälkitoimien seurauksena useat ateenalaiset pakenivat kaupungista ja useita tuomittiin kuolemaan.


title: Hermien turmeleminen

text: Ateenan laivaston komentajana toiminut Alkibiades oli ensimmäisiä epäiltyjä. Alkibiadeen viholliset käyttivät ateenalaisten vihaa hyväkseen ja syyttivät Alkibiadesta erilaisista häväistyksistä. Hänet liitettiin myös muun muassa mysteerien häpäisemiseen, kun eräs Agariste-niminen nainen todisti nähneensä Alkibiadeen osallistumassa mysteerien häpäisemiseen Kharmideen talossa ja syytti myös useita muita miehiä.


title: Hermien turmeleminen

text: Thukydideen mukaan Alkibiadeen vihamiesten pyrkimyksenä oli saada tämä karkotetuksi, jolloin tämä ei olisi enää ollut esteenä heidän valtapyrkimyksilleen. Alkibiades esitettiin toimiensa kautta kansanvallan vastustajana.


title: Hermien turmeleminen

text: Koska huonon enteen koettiin uhkaavan koko sotaretken onnistumista, matkan jo aloittanut Alkibiades kutsuttiin takaisin ja häntä syytettiin osallisuudesta hermien häpäisemiseen. Alkibiades kielsi osallisuutensa ja oli haluton jatkamaan sotaretkeä ennen kuin tapaus olisi käsitelty oikeudessa hänen osaltaan. Ateenalaiset eivät kuitenkaan halunneet viivyttää sotaretkeä enempää. Myös Alkibiadeen vastustajat halusivat kiihottaa kansaa tätä vastaan tämän poissaollessa, jolloin tämä ei kykenisi puolustamaan itseään. Kun Alkibiades palasi jatkamaan sotaretkeä, hänen vihollisensa nostivat syytteen häntä vastaan sekä hermien että mysteerien häpäisemisestä ja saivat hänet tuomituksi kuolemaan poissaolevana. Tuolloin Alkibiades siirtyi spartalaisten puolelle.


title: Hermien turmeleminen

text: Andokidesta, joka on yksi keskeisiä lähteitä tapahtumalle, syytettiin vuonna 400/399 eaa. pyhäinhäväistyksistä, kun hän oli kirjoittanut aiheesta. Häntä ei voida siksi pitää täysin puolueettomana hänen kertoessaan vuoden 415 eaa. tapahtumista. William D. Furleyn mukaan Andokides olisi ollut oligarkian kannattaja ja jollakin tavalla osallisena teossa, vaikkei välttämättä ollut itse syyllistynyt hermin häpäisyyn.


title: Hermien turmeleminen

text: Tapauksen vuoksi syytettynä ja pidätettynä oli myös Andokideen isä Leogoras. Andokides syytti tätä itse, mutta perui puheensa myöhemmin. Leogoras puolestaan syytti useita muita ihmisiä erilaisista rikoksista, minkä vuoksi hänet vapautettiin.


title: Hermien turmeleminen

text: Teon laajamittaisuuden vuoksi sitä toteuttamassa on todennäköisesti ollut suuri joukko ihmisiä. Erään ehdotuksen mukaan osallistujia olisi ollut jopa 300. Näin teko olisi ollut hyvin suunnitelmallinen isku.


title: Hermien turmeleminen

text: Tapaus on saattanut kytkeytyä Ateenalle tyypillisiin miesten keskinäisiin piireihin ("hetaireiai") ja juominkeihin ("symposia"). Erään ehdotuksen mukaan kyseessä olisi ollut tarkoituksellinen jaettu rikos, jossa keskeistä oli osallistujien uskollisuus yhteiselle päämäärälle. Näin yhteiseen rikokseen osallistuminen olisi toiminut keskinäisen uskollisuuden osoituksena.


title: Hermien turmeleminen

text: Nykyisin monet tutkijat katsovat, että kyseessä oli Sisilian sotaretkeä vastustaneiden ateenalaisten protesti. Koska juuri tämä sotaretki liittyi läheisesti Ateenan demokraattiseen päätöksentekoon, se oli samalla hyökkäys demokratiaa kohtaan. Näin taustalla ovat saattaneet olla oligarkiaa kannattaneet piirit.


title: Hermien turmeleminen

text: Eva C. Keuls on esittänyt tapahtumille feminististä tulkintaa. Sen mukaan tapauksen takana olisivat olleet naiset, jotka juhlivat samoihin aikoihin Adonia-juhlaa, ja se olisi suuntautunut ennen kaikkea hermien falloksia kohtaan. Toisaalta myös naisia olisi voinut motivoida sodan vastustaminen.


title: Hermien turmeleminen

text: Sisilian sotaretkelle hermien häpäisyllä oli joka tapauksessa merkittävät seuraukset riippumatta siitä, oliko tämä tekijöiden alkuperäisenä tarkoituksena tai ei. Tapaus nolasi Ateenan demokratian. Se sotki sotaretken alun juuri sillä hetkellä, kun Hermeen ja muiden jumalien apua olisi eniten kaivattu, ja vahingoitti kansalaisryhmien välisiä suhteita.


title: Pöyry (Hirvensalmi)

text: Pöyry on kylä Hirvensalmella Etelä-Savon maakunnassa. Se sijaitsee Ryökäsveden luoteiskulmalla noin kolme kilometriä Hirvensalmen kirkonkylästä pohjoiseen, tosin kirkonkylän asutus on viime vuosikymmeninä levittäytynyt pitkälle kohti Pöyryä. Kylällä sijaitsee vaivaistalona toiminut kartanohotelli Satulinna sekä entinen kansakoulu Pöyrynhovi. Kylän keskellä on kolmen tien risteys, jossa kantatie 429 erkanee kahdeksi kantatie 431:n haaraksi. Itäinen haara Otavantie kulkee Otavaan ja pohjoinen haara Joutsantie kohti Suonsalmea ja Leivonmäkeä. Kylän lähellä sijaitsevan Onttojenmäen huippu kohoaa n. 155 m merenpinnan tasosta.


title: Lannistumaton Luke

text: Lannistumaton Luke ("Cool Hand Luke") on Stuart Rosenbergin ohjaama elokuva vuodelta 1967. Sitä pidetään vankilaelokuvien klassikkona ja ohjaajansa merkkiteoksista parhaana.


title: Lannistumaton Luke

text:
Elokuva kuvaa yksilön tarinan lisäksi ryhmän käyttäytymistä. Kun vahva yksilön vapautta puolustava Luke murtuu, hän menettää samalla ryhmän arvostuksen.
Luke Jackson hajottaa muutaman parkkimittarin ja joutuu kahdeksi vuodeksi pakkotyölaitokseen, jossa vanginvartijat käyttävät despoottimaista valtaa. Luke kuitenkin päättää olla alistumatta.


title: Lannistumaton Luke

text: "Lannistumaton Luke" valittiin vuonna 2005 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pille Raadik

text: Pille Raadik (s. 12. helmikuuta 1987) on virolainen jalkapalloilija. Hän edustaa Naisten Liigassa pelaavaa Åland Unitedin joukkuetta, jonka riveissä Raadik on esiintynyt kaudesta 2011 lähtien.


title: Pille Raadik

text: Pille Raadik kuuluu myös Viron naisten maajoukkueen vakiopelaajiin. Hänet valittiin Viron vuoden parhaaksi naispelaajaksi vuonna 2012.


title: Spyro: Season of Ice

text: Spyro: Season of Ice (Japanissa Spyro Advance) on Universal Interactive Studiosin sekä Konamin julkaisema ja Digital Eclipsen kehittämä "Spyro"-pelisarjan tasohyppelypeli. Se julkaistiin Game Boy Advancelle Euroopassa ja Pohjois-Amerikassa vuonna 2001 ja Japanissa vuonna 2002. Tämä on ensimmäinen Spyro-pelisarjan peli, jonka kehittäjä ei ole Insomniac Games.


title: Enija Anna Vaivode

text: Enija Anna Vaivode (s. 28. joulukuuta 1993) on latvialainen jalkapalloilija, joka edustaa Saksan 2. Bundesliigassa pelaavaa SC 13 Bad Neuenahria.


title: Enija Anna Vaivode

text: Vaivode on aikaisemmin pelannut kotimaansa lisäksi myös Suomessa, jossa hän esiintyi vuonna 2013 Naisten Liigassa GBK:n riveissä. Latvian naisten maajoukkueessa Vaivode teki debyyttinsä maaliskuussa 2011 Liettuaa vastaan.


title: Aleksandr Protopopov

text: Aleksandr Dmitrijevitš Protopopov (; 30. joulukuuta 1866 Moskova – 1. tammikuuta 1918 Moskova) oli venäläinen poliitikko, joka toimi vuosina 1916–1917 Venäjän keisarikunnan viimeisenä sisäministerinä. Hän kuului oktobristeihin.


title: Aleksandr Protopopov

text: Protopopov oli alkujaan sotilas, sittemmin suurmaanomistaja ja tehtailija. Hän osallistui aktiivisesti zemstvolaitoksen toimintaan Simbirskin kuvernementissa ja hänet valittiin kuvernementin aatelismarsalkaksi. Protopopov valittiin vuonna 1907 niin sanottuun kolmanteen valtakunnanduumaan Simbirskin alueelta ja hän liittyi konservatiivisen oktobristipuolueen vasemmistosiipeen. Vuonna 1912 valitussa neljännessä duumassa Protopopov valittiin yhdeksi varapuhemieheksi ja hän liittyi vuonna 1915 perustettuun Edistyksellinen blokki -nimiseen puolueliittoumaan. Hän johti vuonna 1916 Englannissa, Ranskassa ja Italiassa vieraillutta parlamenttivaltuuskuntaa ja neuvotteli paluumatkallaan Tukholmassa saksalaisen agentin Warburgin kanssa erillisrauhan mahdollisuudesta Saksan ja Venäjän välillä. Palattuaan Protopopov sai hyvän vastaanoton keisari Nikolai II:lta ja tämän vaimolta keisarinna Aleksandralta sekä munkki Rasputinilta. Protopopov nimitettiin sisäministeriksi Boris Stürmerin hallitukseen 1. lokakuuta 1916. Myöhemmin varsinkin keisarinna Aleksandraa pidettiin hänen tukijanaan.


title: Aleksandr Protopopov

text: Protopopovin ongelmana oli kokemattomuus hallinnollisissa tehtävissä ja ryhtyessään hallitusvastuuseen hän menetti puoluetoveriensa luottamuksen. Hän ei kyennyt lievittämään kaupunkeja sota-aikana vaivannutta elintarvikepulaa. Protopopov määräsi poliisit käyttämään kovia otteita mellakoiden tukahduttamisessa, mutta tämä vain lisäsi yleistä tyytymättömyyttä ja siten myös levottomuuksia. Vuoden 1917 helmikuun vallankumouksen jälkeen Protopopov vangittiin Pietari-Paavalin linnoitukseen. Bolševikkien noustua valtaan hänet ammuttiin salaisen poliisin tšekan määräyksestä.


title: Borgia

text: Borgia (myös Borja, Borjia ja Borges) on paaveistaan tunnettu espanjalainen aatelissuku, joka on alkujaan lähtöisin Valencian seudulta historiallisesta Aragonian kuningaskunnasta. Nimensä suku sai omistamastaan lahjoitusmaasta Zaragozan Borjassa.


title: Borgia

text: Politiikassa ja kirkollisissa viroissa vaikuttanut suku nousi merkittävään asemaan renessanssin aikaisessa Italiassa 1400- ja 1500-luvuilla. Kolme suvun jäsentä eteni aina paaviksi asti: "Alfons de Borja" eli Calixtus III (1455–1458), "Roderic Llançol i de Borja " eli Aleksanteri VI (1492–1503) ja "Giovanni Battista Pamphili" eli Innocentius X (1644–1655). Aleksanteri VI:n lienee tunnetuin Borgia-paaveista, jonka elämä on myös innoittanut myöhempää modernia populaarikulttuuria. Lisäksi historiassa muistetaan hyvin hänen lapsensa Juan Borgia, Cesare Borgia, Joffre Borgia ja Lucrezia Borgia. Paavi Aleksanteri VI oli merkittävä renessanssitaiteen mesenaatti. Tuon ajan Borgiat saivat vaikutusvaltaisia vihamiehiä Medicin ja Sforzan kaltaisista italialaisista ylimyssuvuista sekä kirkonpiiristä aina karismaattista munkki Girolamo Savonarolaa myöten. Jo aikalaiset syyttivät Borgioita poikkeuksellisen raskaasta korruptiosta ja riettaista elämäntavoista, kuten myös lukuisista murhista ja muista julmuuksista. Suvun nimestä onkin muodostunut synonyymi yleiselle moraalittomuudelle ja häikäilemättömyydelle.


title: Borgia

text: Monet Borgiat muuttivat Espanjan siirtomaa-aikoina Etelä-Amerikkaan, jossa suku elää vielä tänäkin päivänä. Viimeinen mieslinjassa periytyävä sukuhaara elää Chilessä ja Ecuadorissa. Tunnetuin nykyajan Borgia-suvun edustaja on Ecuadorin entinen presidentti, tohtori Rodrigo Borja Cevallos.


title: Borgia

text: Paavi Aleksanteri VI:n eli Rodrigo Borgian poika Joffre Borgia (1482-1516) avioitui Napolin kuninkaan Alfonso II:n tyttären Sancia (Sancha) Aragonialaisen kanssa saaden läänityksikseen Squillacen ruhtinaskunnan (1494) ja Alviton herttuakunnan (1497).


title: Borgia

text: Joffre menetti Alviton vaimonsa kuoltua vuonna 1506, mutta onnistui pitämään Squillacen hallussaan ja avioitui Maria de Milan kanssa. Heidän poikansa Francesco Borgia peri Squillacen. Francescon jälkeen ruhtinaana seurasi Giovanni ja tämän jälkeen Pietro. Squillacen viimeinen Borgia-hallitsija oli "Anna e Donna Antonia Borgia D’Aragona", jonka kuoltua ruhtinaskunta siirtyi Molempain Sisiliain kuningaskunnan Bourboneille. Tämän jälkeen Napolissa tai Espanjassa elävät Borgiat hallitsivat maitaan kuvernööriensä kautta.


title: Borgia

text: Joffren veli Juan Borgia avioitui Ferdinand Katolilaisen tyttären María Henriquez de Lunan kanssa. Juan Borgia peri veljeltään Pedro Luis de Borjalta () Gandían herttuakunnan vuonna 1491. Hänen poikansa ja järjestyksessään 3. Gandian herttua Juan de Borja y Enríquez de Luna avioitui Ferdinand Katolilaisen aviottoman lapsen, Zaragozan ja Valencian arkkipiispan, Alonso de Aragónin tyttären Juana de Aragónin kanssa.


title: Borgia

text: Juanin ja Juanan poika Francesco Borgia de Candia d'Aragon (1510−1572) on yksi tunnetuimmista Borgia-suvun jäsenistä. Hän sai koulutuksensa Pyhän saksalais-roomalaisen keisarikunnan keisarin Kaarle V:n hovissa ja avioitui 16-vuotiaana portugalilaisen aatelisneidon Eleanor de Castro Melo e Menezesin kanssa Madridissa. Liitosta syntyi kahdeksan lasta. Vuonna 1539 Francescosta tuli vain 29-vuotiaana Katalonian varakuningas ja neljä vuotta myöhemmin hän peri isältään Gandian herttuakunnan. Francescon vaimo kuoli vuonna 1546 ja hän päätti liittyä jesuiittioihin. Vuonna 1550 hän luopui kaikista hallitsija- ja aatelisarvoistaan poikansa Luis de Borja-Aragon y de Castro-Melon hyväksi. Francesco alkoi tavalliseksi jesuiittapapiksi kieltäytyen kardinaalin punaisesta hatusta. Vuonna 1556 Francesco Borgia valittiin koko jesuiittajärjestön johtajaksi. Hän lähetti lähetyssaarnaajia ympäri maailmaa ja perusti Roomaan Gregoriaanisen yliopiston. Vuonna 1624 Francesco julistettiin autuaaksi ja vuonna 1670 pyhimykseksi nimellä Pyhä Franciscus Borgia.


title: Borgia

text: Francescon pojan Candian 6. herttuan Francisco Tomás de Borja y Centellasin pojasta Gaspar de Borja y Velascosta (1580–1645) tuli Espanjan katolisen kirkon korkein johtaja eli Espanjan primaatti, Sevillan ja Toledon arkkispiispa sekä Napolin varakuningas. Hän myös toimi paavin konsistorin jäsenenä ja Espanjan suurlähettiläänä Roomassa.


title: Borgia

text: Candían herttuoiden jälkeläisten kautta Borgian suku on edelleen elossa. Rodrigo Borgiasta eli paavi Aleksanteri VI:sta suorassa mieslinjassa periytyvät jälkeläiset elävät tällä hetkellä Chilessä ja Ecuadorissa. Nykypäivänä merkittävimpään asemaan edennyt Borgia-suvun jäsen on Ecuadorin entinen sosialistipresidentti (1988-1992) tohtori Rodrigo Borja Cevallos, joka on paavi Aleksanteri VI:n ja tämän rakastajattaren Vanozza dei Cattanein jälkeläinen suoraan alenevassa polvessa.


title: Eduard Polón

text: Ulrik Wilhelm Eduard Polón (16. kesäkuuta 1861 Nastola – 30. syyskuuta 1930 Helsinki) oli suomalainen yritysjohtaja ja sortovuosien poliittinen vaikuttaja. Hän oli Suomen Gummitehtaan perustaja, toimitusjohtaja, hallituksen puheenjohtaja ja pääomistaja. Hänen aloitteestaan Suomeen syntyi kumiteollisuus. Hänen yritysryppäänsä rakensi myös Suomeen nykyaikaisen puu- ja kaapeliteollisuuden. Siitä kasvoi myöhemmin Nokia-yhtymä.


title: Eduard Polón

text: Polón vastusti sortokausien aikana Suomeen kohdistuneita venäläistämispyrkimyksiä ja hän oli aktiivinen kagaalin johdossa. Hän oli edustajana porvarissäädyssä valtiopäivillä 1905–1906 ja karkotettuna Venäjälle 1916–1917.


title: Eduard Polón

text: Nastolassa vuonna 1861 syntyneen Eduard Polónin vanhemmat olivat nimismies Ulrik Polón ja Thérèse Strömm. Hän sai oppinsa Porvoon ruotsinkielisestä lyseosta, jossa hänen paras luokkatoverinsa oli kirjakauppiaan poika Werner Söderström, joka näytti Polónille rahanteon mallia perustamalla jo koulupoikana kustantamon, WSOY:n. Polón puolestaan autteli ystäväänsä asiamiesverkoston luomisessa.


title: Eduard Polón

text: Polón suoritti oikeustutkinnon yliopistossa 1887 ja sai varatuomarin arvonimen 1890. Aluksi hän toimi asianajajana Helsingissä, mutta siirtyi sitten hallintovirkamieheksi senaatin talousosastoon ja edelleen vankeinhoitohallitukseen. Polón osallistui vuonna 1891 Palovakuutusyhtiö Pohjolan ja 1904 Sanoma Osakeyhtiön perustamiseen.


title: Eduard Polón

text: Polón osallistui vuonna 1898 Suomen Gummitehdas Osakeyhtiön perustamiseen ja hänestä tuli seuraavana vuonna yhtiön toinen isännöitsijä. Hän toimi yhtiön toimitusjohtajana vuosina 1900–1929 ja vuodesta 1921 alkaen myös hallituksen puheenjohtajana. Tehdas päätettiin siirtää Nokialle vuonna 1904. Yhtiöllä oli alkuvuosinaan suuria taloudellisia vaikeuksia, joten joukko johtokunnan jäseniä, kärjessä K. A. Paloheimo, halusi syrjäyttää Polónin toimitusjohtajan paikalta. Polón kuitenkin ratkaisi kiistan ostamalla vuonna 1915 lainarahalla itselleen Paloheimon ja muiden vastustajiensa osakkeet, minkä jälkeen hänestä tuli Suomen Gummitehtaan enemmistöosakas.


title: Eduard Polón

text: Ensimmäisen maailmansodan suhdanteiden ansiosta hankkimallaan varallisuudella Polón loi Suomen Gummitehtaan ympärille sen yhtymän, jota nykyisin kutsutaan Nokia Oyj:ksi. Polón osti vuonna 1918 Gummitehtaalle ensin Nokialla naapurissa toimivan puunjalostusta ja sähkövoiman tuotantoa harjoittavan Nokia Ab:n, jonka Fredrik Idestam oli perustanut 1860-luvulla. Sitten Gummitehdas osti vuonna 1922 Suomen Kaapelitehdas Oy:n, jonka juuret ulottuivat Arvid Wikströmin vuonna 1912 perustamaan Suomen Punomotehtaaseen. Melkein koko 1920-luku oli taloudellisen menestyksen aikaa Polónin yhtymälle. Hän lisäsi arvostustaan tekemällä erilaisia lahjoituksia työntekijöiden hyväksi, mikä ei tosin estänyt yhtiötä ajautumasta 1920-luvun lopulla eräisiin katkeriin työtaisteluihin. Paraantakseen ilmapiiriä Polón rakennutti yhtiönsä työntekijöille omilla varoillaan valistustalo Kerholan, joka valmistui hieman ennen hänen kuolemaansa keväällä 1930. Polón joutui jättämään Suomen Gummitehtaan toimitusjohtajan tehtävät marraskuussa 1929 lisääntyneiden halvausoireiden vuoksi.


title: Eduard Polón

text: Polón päätti ottaa tehtaansa kumituotteiden kuten kalossien nimeksi Nokia jo vuosisadan alussa silloisen paikkakunnan mukaan, jotta heidän tuotteensa erottuisi selvästi venäläisistä kilpailijoistaan. Koko yritysrypästä ruvettiinkin kutsumaan Nokiaksi emoyhtiön Suomen Gummitehtaan kumituotteiden seurauksena, eikä siksi, että yksi yhtymän tytäryhtiöistä oli jo vanhastaan nimeltään Nokia Ab.


title: Eduard Polón

text: Vaikka näitä kolmea yllämainittua yritystä ei muodollisesti yhdistetty, koska laki ei siihen aikaan sallinut sitä, syntyi Polónin sijoitusten ja hänen tehtaansa kumituotteiden kaupallisen menestyksen ansiosta 1920-luvun alussa omistuksen yhdistämä kolmen suuryrityksen rypäs, ”tosiasiallinen konserni”. Sen ”holding-yhtiön hallituksena” toimi Gummitehtaan johtokunta ja sen vahva toimitusjohtaja, omistaja ja hallituksen puheenjohtaja Polón. Yhtiöt fuusioituivat virallisesti Oy Nokia Ab:ksi vasta 1967, mutta Polónia on sanottu nykyisen konsernin todelliseksi perustajaksi. Polónin kuoltua hänen alaisensa ja seuraajansa Torsten Westerlund vastusti vielä pitkään yhtiöiden fuusiota, koska hän pelkäsi että vasemmistomieliset tahot Suomessa olisivat vaatineet yhtiön kansallistamista sillä perusteella, että se oli jo muodostunut ”liian isoksi” konserniksi Suomen oloihin. Vuorineuvos Torsten Westerlundin poika vuorineuvos Björn Westerlund toteutti lopulta fuusion 1966.


title: Eduard Polón

text: Polón osallistui ensimmäisen sortokauden aikana passiivisen vastarinnan johtoon ja toimi kagaalina tunnetun keskuselimen taloudenhoitajana. Hän joutui tämän vuoksi jättämään virkansa vankeinhoitohallituksen kanslistina vuonna 1903. Sortokausien välisenä aikana Polón edusti Helsingin kaupunkia porvarissäädyssä vuosien 1904–1905 ja 1905–1906 viimeisillä säätyvaltiopäivillä. Hän oli myös Helsingin kaupunginvaltuuston jäsen 1906–1911.


title: Eduard Polón

text: Toisen sortokauden aikana Polón karkotettiin vuonna 1916 Kostroman kuvernementtiin Venäjälle, josta hän pääsi palaamaan seuraavana vuonna. Matka Pietarista Kostromaan kesti kelirikkoaikana junalla vuorokauden verran. Sieltä jatkettiin Volgan yli ja joen toiselta puolelta matkustettiin junalla vielä kaksi vuorokautta, minkä jälkeen edettiin hevostroikalla miltei tietöntä taivalta 55 kilometriä.


title: Eduard Polón

text: Polón johti Suomen Gummitehdasta jopa Siperiasta käsin. Hän muun muassa piti 13. lokakuuta 1916 Suomen Gummitehdas Osakeyhtion johtokunnan kokouksen yhdessä yhtiön teknisen johtajan Antti Anteron ja muita omistajapiirejä edustaneen Gustaf Westerlundin kanssa pienessä Tšuhloman kaupungissa Venäjällä. Johtokunta päätti laajentaa kumitehtaan rakennuksia Nokialla ja ostaa lisää raaka-aineita niin nopeasti kuin mahdollista.


title: Eduard Polón

text: Vaikka Suomi ja sen teollisuus elivät todella ahtaita aikoja, ei karkotus ollut lannistanut Polónia. Hän seurasi sotasensuurin siivilöimien lehtien ja kirjeenvaihdon avulla kotimaan tapahtumia. Tehtaan johtamisen lisäksi hän kävi myös osakekauppaa Helsingin pörssissä vaurastuen karkotusaikana merkittävästi. Suomen tunnetuin pankkiiri siihen aikaan oli Polónin hyvä ystävä Wilhelm Bensow, joka matkusti myös Siperiaan kaksi kertaa tapaamaan hyvää asiakastaan.


title: Eduard Polón

text: Polón keräsi suuren varallisuuden myös onnistuneilla osakesijoituksilla ja oli merkittävä omistaja monessa pörssiyhtiössä. Hän teki myös hyväntekeväisyystyötä ja lahjoitti muun muassa Marttaliitolle osakepotin, jonka arvoksi tuli miljoonia ja on toiminut Marttaliiton ankkurisijoituksena. Polón eli kuolemaansa saakka Helsingin Kaivopuistossa, missä hänellä oli kaksi taloa.


title: Eduard Polón

text: P. E. Svinhufvud halusi myöntää Polónille itsenäisen Suomen ensimmäisen vuorineuvoksen arvonimen, mutta Polón kuitenkin kieltäytyi tästä kunniasta.


title: Eduard Polón

text: Polónin puoliso oli kirjailija Edith Polón. Perheeseen syntyi kuusi lasta, joista yksi kuoli nuorena. Puolison kuoltua 1915 Eduard Polon jäi elättämään viittä omaa ja neljää orpoa sukulaislastaan.


title: Eduard Polón

text: Polónin vanhempi poika Eino Polón lähti jääkäriksi Saksaan tammikuussa 1916, mikä oli osasyynä isän karkotukseen. Nuorempi poika Tauno karkotettiin yhdessä isänsä kanssa. Jääkärieversti Eino Polónille myönnettiin jatkosodassa Mannerheim-risti.


title: Edistyksellinen blokki

text: Edistyksellinen blokki () oli Venäjän keisarikunnan neljännessä duumassa ensimmäisen maailmansodan aikana toiminut liberaalien ja maltillisten konservatiivisten puolueiden liittouma. Se pyrki painostamaan Venäjän johtoa uudistuksiin, jotka olisivat lisänneet kansalaisten luottamusta hallitukseen ja parantaneet sotamenestystä. Blokkiin kuuluneet puolueet pitivät hallussaan noin puolta duuman paikoista ja sillä oli kannatusta myös valtakunnanneuvostossa ja paikallishallinnossa. Merkittävimmät blokkiin kuuluuneet ryhmät olivat progressistit, oktobristit ja kadettipuolue.


title: Edistyksellinen blokki

text: Edistyksellinen blokki muodostettiin elokuussa 1915 ja sen johtajana toimi kadettipuolueen johtaja Pavel Miljukov. Blokin 7. syyskuuta 1915 julkistetussa ohjelmassa vaadittiin tsaari Nikolai II:a nimittämään kansalaisten luottamusta nauttiva ja parlamentaarinen hallitus. Ohjelmassa vaadittiin myös kansallisia ja uskonnollisia vähemmistöjä sortavan politiikan lopettamista. Tsaari kuitenkin reagoi ohjelmaan määräämällä duuman istuntokauden keskeytettäväksi 16. syyskuuta. Vuoden 1916 aikana edistyksellisen blokin näkemys Venäjän hallituksesta muuttui koko ajan entistä kriittisemmäksi. Helmikuun vallankumouksen aikana blokin jäsenet valitsivat 12. maaliskuuta 1917 duuman väliaikaisen komitean, joka nimitti Venäjän väliaikaisen hallituksen kolme päivää myöhemmin.


title: Liz Torres

text: Elizabeth "Liz" Torres (s. 27. syyskuuta 1947) on yhdysvaltalainen näyttelijä ja laulaja. Hän syntyi ja kasvoi Bronxissa, jonne hänen vanhempansa olivat muuttaneet Puerto Ricosta.


title: Liz Torres

text: Torres aloitti näyttelemisen ja laulamisen paikallisessa pubissa ystävänsä Bette Midlerin kanssa. "Tonight Show'n tuottaja löysi hänet sieltä ja kutsui ohjelmaansa tekemään standup-komiikkaa.


title: Liz Torres

text: Torres on esiintynyt monissa tv-ohjelmissa. Vuonna 2007 hän esiintyi Wilhelmina Slaterin taloudenhoitajana sarjassa "Ruma Betty". Vuonna 2009 hän esiintyi jakson verran sarjassa "Täydelliset naiset" Connie Solisin (Carlosin täti) roolissa.


title: Liz Torres

text: Torres on naimisissa elokuvatuottaja Pete Locken kanssa.


title: Kobolttinaakka

text: Kobolttinaakka ("Cyanolyca armillata") on varisten heimoon kuuluva varpuslintu.


title: Kobolttinaakka

text: Kobolttinaakkaa tavataan Kolumbiassa, Ecuadorissa ja Venezuelassa. Lajin populaatiota ei ole arvioitu, mutta lajia on kuvattu epätavalliseksi. Se on kuitenkin luokiteltu elinvoimaiseksi.


title: E. W. Ponkala

text: Erkki Wilho Ponkala, kirjailijanimi "Nepo" (1862–1943) oli liikemies ja lahjoittaja. Hän toimi alkuun kansakoulunopettajana 1888–1906, sitten edellisenä vuonna perustetun Valistuksen toimitusjohtajana 1902–1906. Vuodesta 1927 hän toimi Suomen Maanviljelijäin Tehdas Oy:n toimitusjohtajana. Nimeään kantavan säätiön hän perusti tukemaan itsekasvatusta edistävää kirjallisuutta ja taidetta.


title: Marko Suoste

text: Marko Suoste (s. 3. heinäkuuta 1971 Vaasa) on entinen suomalainen jalkapalloilija.


title: Marko Suoste

text: Hän pelasi suurimman osan urastaan Vaasan Palloseurassa, jota Suoste edusti vuosina 1988–1999. Hän saavutti SM-hopeaa vuosina 1997 ja 1998. VPS:n lisäksi hän esiintyi Veikkausliigassa Tampere Unitedin ja FC Jazzin joukkueissa. Yhteensä Suosteelle kertyi 128 Veikkausliigaottelua, joissa hän teki 10 maalia.


title: Marko Suoste

text: Kaudella 2001 Suoste pelasi Ruotsin kolmanneksi korkeimmalla sarjatasolla IFK Hässleholmissa. Hän on toiminut myös FC Korsholmin valmentajana.


title: Anne Nielsen

text: Anne Nielsen (s. 10. elokuuta 1955 Kuopio) on suomalainen näyttelijä. Hän on myös toinen vuonna 1985 perustetun Teatteri Vantaan perustajajäsenistä. Nielsen on näytellyt useissa 80-luvun televisioelokuvissa. Hänet on nähty myös MTV3:n menestyssarjoissa "Ruusun aika" sairaanhoitajan ja yöhoitajan rooleissa sekä viimeisimpänä "Salatuissa elämissä" Anita Pajuniemen roolissa huhtikuussa 2013 sekä uudelleen syksyllä 2017.


title: Anne Nielsen

text: Nielsen on naimisissa oopperalaulaja Matti Pasasen kanssa. Parin esikoinen on laulaja-lauluntekijä Kanerva.


title: Pontuksen sillat

text: Pontuksen sillat on oletettavasti Pontus De La Gardien mukaan kansanomaisen nimityksensä saaneiden suoportaiden (toisena nimityksenä porrassilta eli telatie) nimitys. Sillat sijaitsevat entisessä Viipurin läänissä ja Pohjois-Karjalassa. Myöhemmin nimitys on muuttunut tarkoittamaan hiisien ja jättiläisten tapaisia taruolentoja, ja usein nimi liittyy muiden muinaisjäännösten ja omituisten luonnonmuodostumien kansanomaiseen nimistöön, kuten Pontuksen tiet ja kivet sekä Pontuksen kaivannot.


title: Marko Björs

text: Marko Björs (s. 1969 Vaasa) on suomalainen kouluratsastaja ja ratsastusvalmentaja. Hän toimii tällä hetkellä Suomen kouluratsastusmaajoukkueen valmentajana.


title: Marko Björs

text: Björs on työskennellyt myös muun muassa mallina sekä ollut vihreiden ehdokkaana vuoden 2007 eduskuntavaaleissa. Vuodesta 2012 lähtien hän on toiminut yrittäjänä Helsingissä Ruskeasuon ratsutallilla.


title: Gabriel Poppius

text: Gabriel Poppius (1769–1856) oli suomalainen virkamies, kauppakollegion presidentti, korkeimman oikeuden jäsen, valtioneuvoston jäsen. Hänestä tuli 1799 Ylä-Satakunnan tuomari, 1801 hänet kutsuttiin Tukholmaan oikeusrevisioon Suomen maanjakoasioiden esittelijäksi. Vuodesta 1805 hän oli jäsen valtakunnan yleisten asioiden valmistelukunnassa ja vuonna 1809 hänestä tuli oikeusneuvos. Vuonna 1826 hänestä tuli kauppakollegion presidentti, hallituksen jäsen hän oli 1833–1836 ja maanviljelysakatemian johtaja 1838–1851.


title: Aleksanteri I (Serbia)

text: Aleksanteri I (; 14. elokuuta 1876 Belgrad – 11. kesäkuuta 1903 Belgrad) oli Serbian kuningas vuosina 1889–1903. Itsevaltainen hallitsemistapa teki hänet epäsuosituksi ja lopulta hänet murhattiin. Aleksanteri oli viimeinen Obrenović-sukuinen Serbian hallitsija.


title: Aleksanteri I (Serbia)

text: Aleksanteri oli Serbian ruhtinaana ja sittemmin kuninkaana toimineen Milan I:n ainoa lapsi. Vanhempiensa eroprosessin yhteydessä hän oli 1886–1888 äitinsä Natalja Obrenovićin hoivissa, mutta hänet palautettiin sen jälkeen oikeuden määräyksellä isälleen. Kuningas Milan luopui kruunusta alaikäisen poikansa hyväksi 6. maaliskuuta 1889 ja nimitti holhoojahallituksen johtamaan maata. Aleksanteri hajotti holhoojahallituksen 13. huhtikuuta 1893. Valtaan tultuaan hän vieraannutti nopeasti useimmat kannattajansa syrjäyttämällä suositun radikaalipuolueen hallituksesta, kumoamalla vuonna 1894 viisi vuotta aiemmin säädetyn liberaalin perustuslain ja palauttamalla vanhoillisemman vuoden 1869 perustuslain sekä kutsumalla vuonna 1897 ulkomaille vetäytyneen isänsä takaisin Serbiaan asevoimien komentajaksi. Hän myös rajoitti lehdistön- ja yhdistymisvapautta vaientaakseen itseensä kohdistuneen arvostelun. Nämä toimet lisääntyivät Milaniin 1899 kohdistetun epäonnistuneen murhayrityksen jälkeen.


title: Aleksanteri I (Serbia)

text: Vuonna 1900 Aleksanteri ilmoitti vastoin isänsä ja neuvonantajiensa mielipidettä naivansa rakastajattarensa Draga Mašinin, joka oli hänen äitinsä entinen hovineiti ja böömiläisen insinöörin leski. Kuninkaan suosio laski tämän seurauksena entistäkin alemmas ja Serbian hallitus erosi vastalauseena hankkeelle. Lepyttääkseen mielialoja Aleksanteri joutui vuonna 1901 hyväksymään uuden, liberaalimman perustuslain. Vuonna 1903 hän peruutti perustuslain voimassaolon muutaman tunnin ajaksi voidakseen antaa sen vastaisia säädöksiä. Epäsuosio kasvoi entuudestaan, kun Aleksanterin väitettiin suunnittelevan vaimonsa veljen julistamista kruununperilliseksi. Lopulta joukko armeijan johtajia teki sotilasvallankaappauksen, jonka yhteydessä Aleksanteri vaimoineen surmattiin palatsissaan. Vallanvaihdokseen suhtauduttiin Serbiassa pääosin myönteisesti. Syrjäytetty Obrenovićin hallitsijasuku ei enää koskaan palannut valtaan, sillä uudeksi hallitsijaksi nostettiin kilpailevan Karađorđevićin suvun päämies Petar Karađorđević nimellä Pietari I.


title: Aleksanteri I (Serbia)

text: Aleksanteri I:n valtakauden myönteisiä saavutuksia olivat Serbian taloudellisen tilanteen paraneminen ja armeijan uudistaminen. Hän yritti myös parantaa maansa kansainvälistä asemaa ajamalla Balkanin liiton uudistamista.


Sistan ja Balutšistanin maanjäristys 2013 tapahtui 16. huhtikuuta 2013 kello 15:44 paikallista aikaa Sistan ja Balutšistanin provinssissa Iranissa lähellä Pakistanin rajaa ja Khashin kaupunkia.


title: Sistan ja Balutšistanin maanjäristys 2013

text: Vaikka järistyskeskus oli Iranin puolella, Pakistanissa ilmoitettiin enemmän tuhoja: 35 kuollutta, 150 loukkantunutta ja 4 000 tuhoutunutta taloa.


title: Nagykanizsa

text: Nagykanizsa, myös Kanizsa ( ) on noin 47 300 asukkaan kaupunki läntisessä Unkarissa Zalan läänissä lähellä Kroatian ja myös Slovenian rajaa ja toisaalta Balaton-järveä.


title: Nagykanizsa

text: Kaupunki on ollut vuosisatoja jollei enemmänkin tärkeänä liikenteen ja kaupan solmukohtana Adrianmeren ja Alppien sekä lisäksi Unkarin alangon ja Budapestin välillä. Paikalla on suoritettu arkeologisia kaivauksia roomalaisajalta. Keskiajalla paikalla oli kansallisesti merkittävä linnoitus. Se oli myös eurooppalaisten etuvartio ottomaaneja vastaan. Nimi Kanizsa juontuu slaavilaisten kielten sanasta "knjaz", joka tarkoittaa ruhtinasta. Nimi on mainittu asiakirjoissa jo 1245, jolloin Kanizsain suvulla oli linnoitus joen saaressa. Turkkilaisten armeija valloitti linnoituksen vuonna 1600, ja Tiryaki Hasan Pasha voitti piirittävät Ferdinand II:n joukot ottomaanien ja Habsburgien välisen sodan aikana ja korotettiin visiiriksi. 1700-luvun alussa Kiszkanizan esikaupunkiin muutti saksalaista ja serbokroatialaista väestöä. Turkkilaisten jouduttua väistymään Wienin sotaneuvosto päätti hävittää linnoituksen strategisesti tarpeettomana.